KERESZTÉNY MAGVETŐ 


EKE e ZZEseebr MME ErAKMNENZZAREZ IMEZ META TAENTTESTEE HEZ SZABNI IZE SZENN TET 
LXII. ÉVF. 1930. NOV.—DEC. 6. FÜZET 
SEEK MEEZNEE E SRA SZONAK MEZ KEE SA NK áe MTA AA TELE NESZEZTEZL JE LEMEZT EZ ARLÁET SZÖR Ő KIMEKESL SZ 

Készséggel teszek eleget azon szives felkérésüknek, hogy egy- 
házunk ifjúságának ez összegyülésén megjelenjek, és felolvasást 
tartsak. Tennem annál kellemesebb, mert ez teret nyújt nemcsak 
arra, hogy az élettapasztalatok alapján leszürt tanácsokat adhassak, 
hanem arra is, hogy a saját ifjúságunkra is visszaemlékezzem. 
Utóbbival kezdem, mert hisz az ember életében talán azok voltak 
az önérzettől legerősebben duzzadó pillanatok, mikor zsebben a 
még meleg érettségi bizonyitvánnyal, vagy a felkötött káplári 
bojttal és felvarrott páros csillaggal, magunkat is már valakinek 
éreztük, kit már meglátni és észrevenni mások is kötelesek, 
mi pedig — egy titkos jövő előtt állva — a pásztorbotot, vagy 
vezéri pálcát is felénk közeledni láttuk, vagy legalább is látni véltük. 

Olyanok. voltunk, mint a ma született lepke, midőn szárnyain 
a még érintetlen himporral egy verőfényes szép napon a virágzó 
természet kertjébe lép, s széttekint annak virágai között, kutatva, 
hogy melyik is érdemes arra, hogy reászálljon? Igy néztünk szét 
magunk is az elöttünk . álló életpályák között, fürkésző tekintettel 
keresve, hogy melyik is az, melyen képességünk — tavaszunk — 
megfelelő érvényesülést találhat? 

Mint minden ma, úgy ez önérzet tultengés is, rövid életü 
volt. Addig tartott, a mig pályaválasztásunk megtörtént. A tovább 
tanulás tartalma alatt még csak e választott pályának, de ennek 
befejezte után már az életnek nehézségeit kellett észrevennünk, 
átéreznünk. Az élet a maga csalódásaival, erkölcsi és anyagi ter- 
heivel, naponként letörölt egy-egy rovátka himport tündöklő álmaink- 
ból, s minket szinte észrevétlenül tanitott, edzett, formált, alakitott, 
és átalakitott és pedig egyeseket szorgalmason dolgozó szerény 
méh-ekké, másokat felemelt méh család fejekké. 

Bár küzdelmes volt a imi ifjúságunk életének  folya- 
mata is, mégis hatványozottan könnyebb volt a mi helyzetünk a 
multban, mikor egy gondos gazda, (volt államunk) nemcsak a méz- 


1) Felolvasás Nagyajtán 1930. aug. 28-án tartott ifjúsági konferencián. 

virágot termelő fákat elültette, s gondosan nevelte, de virágos kertet 
is teremtett számunkra: készen adta a kaptárt, melybe a mézet 
összehordjuk, sőt belehelyezte az üres lépet is, hogy munkaidőt 
ennek készítésével se veszítsünk, s a mi feladatunk csak a méz 
összehordás és raktározás maradott; és mennyivel nehezebb a hely- 
zet ma, a mai fiatalságnak a helyzete, melynek még a kaptárt 
is kell keresnie, valahol egy elhagyatott odvas fában, s melyet 
saját akaratán kivül legfennebb egyetlen jó Istenünk segedelme segit 
jövője megalapozásában. 

Mi, kik ma már a tegnap ifjúsága vagyunk, a mai ifjúságnak 
a saját tapasztalatainkból leszürt tanácsokot adhatunk segitésül, 
s midön tesszük, óhajtjuk, hogy vajha halló fülekhez szóllanánk, 
s vajha mindég szemük előtt lebegne a közmondás: ,más kárán 
tanul az okos". Minthogy ezuttal főleg a hitünk ifjúsága előtt 
beszélek, tapasztalataimat és tanácsaimat is egyházi vonatkozási 
térre korlátolom ; természetesen mivel hitünk itteni ifjúsága 1009/0- 
ban fajunknak is tagja, azok fajunk érdekeit is érintik. 


:k 


A múlt napokban Marosvásárhelyen tartott felolvasásomban 
felemlitettem, hogy egyik volt szenátor barátom igy szólott hozzám: 
, Szinte hihetetlen, hogy ti unitáriusok csak hetvenezeren legyetek, 
hisz minden tudományos és társadalmi megmozdulásban egy-egy 
unitáriust látunk az élen munkálók között". A mi a munkálást illeti, 
el kell ismernünk e megállapítás valóságát, s elismeréssel kell nyug- 
tázzuk annak észrevételét. Elődeink értékes helyzetfelismerése és 
helyt álló útmutatásának köszönhetjük a kedvező adottságot. 

Mi unitáriusok, az anyagiak terén szegények vagyunk, s igy 
a vagyon erejének bástyáját nem állithatjuk a magunk, hitünk 
és intézményeink védelmére ; mi lélekszámilag kevesen vagyunk, s 
igy a tömeg sulyát és vonzó erejét nem tekinthetjük magunkénak, 
örökéletünk biztosítékának ; mi tehát csak az értéket termelő érdemes 
munkával bizonyithatjuk azt, hogy a nemzetek társadalmának hasz- 
nos és érdemes tagjai vagyunk. Ez az állandó és érdemes munka, 
melyet öröklött őserőnk kifejtésével végzünk, továbbá hitünknek 
örök igazságai, ezek azok a bástyák, melyek unitárizmusunknak 
biztositottak a multban és biztositanak a jövőben is nemcsak elis- 
merést, hanem örök életet is. 

Állandó munkálkodásunknak kettős irányban kell megnyilat- 
koznia és pedig: befelé és kifelé. 

Befelé. Iránytünk kell legyen egymásnak nemcsak ismerete, s 
nemcsak megismerése, de testvéries együtt érzése és  együtt- 
munkálása is. A kölcsönös megismerésre törekvés annyira hagyo- 
mányos és annyira az életbe átültetett, hogy még ma is vannak, 
kik minket hüvelykeseknek neveznek, s hüvelykujjunk bizonyos 
alakitásából magyarázzák, hogy mi egymást gyorsan felismerjük; 
pedig hát sokkal egyszerűbb és természetesebb oka van ennek és 
pedig az, hogy mi törekszünk egymással minél gyakrabban talál- 
kozni, egymást megismerni, egymásban a tehetséget felismerni. 
Es ha felismertük, akkor annak fejlődését nemcsak fokozott 
figyelemmel kisérjük, de törekszünk a fejlődést gátló akadályokat 
útjából elháritani, s haladását erőnkhöz mérten támogatni akkor is 
, mikor nem is látja, mikor nem is várja." E cél érdekében mun- 
kálnak az ifjúsági oly vándorgyülések, minő a jeleni is, miért is 
azt és azoknak gondolatát melegen köszöntöm. 

Továbbá nálunk nincsenek ugynevezett osztályok, kasztok, 
nincsenek születési előjogok. Ilyenek léte ellenkezik fajunk alap- 
természetével is, hisz épen a mi nagyemlékű — sajnos korán 
elhunyt — Szentiványi Mihály, egyik elődünk, foglalta klaszikus 
szépséggel dalba a testvéries egyenlőséget, dalolván : 


, Te zsellér vagy, én meg székely, 
De egünkre egy nap jön fel, 

Egy eső hull a földünkre, 

Mért volnék én külömb, mint te ?" 


E testvéries egyenlőség természetes következménye, hogy 
vezető állásainkat sem a születési előjog, vagy hagyományos örök- 
lés, hanem a képesség és cselekvő akarat alapján töltjük be, 
és mindenkit addig hagyunk az elhivott polcon, mig állása köve- 
telményeinek és a hozzá füzött várakozásoknak megfelelni képes. 
Az érdemes múlt megfelelő elismerésre és tiszteletre kötelez, de 
nem jogosit arra, hogy jobbal és érdemesebbel ki ne cseréljük. 
A testvéries egyenlőség legszebb példája az, hogy egyházi életünk 
vezető állásait is jórészt a székely szöttesből, a papi és tanitói 
bölcsőből kikerült vezetőink töltik be; és e célt óhajtja szol- 
gálni jövőben is a ,köri gyermek" tanitásának már bevezett intéz- 
ménye, mely érdemes felügyelő gondnoki karunk örök dicső- 
sége marad. Az elviselhetetlenül megdrágult tanitatási és nevelési 
költségeket egyes egyházköreink gyüjtik össze és nyujtják az illető 
egyházkör legszegényebb, de a legtöbb tehetséget mutató ifja kiké- 

peztethetéséhez. Minthogy ez irányban állandó a fejlődés, S mint- 
hogy egyetlen őserőnek a parlagon hagyása veszteség, a szük- 
séges anyagiak gyarapitásáról erőteljesen gondoskodnunk kell, 
s nagyon óhajtanám, ha ifjúságunk is a ,köri gyermek" neve- 
lésének és kiképzésének biztositására segélyünkre sietne. Milyen 
felemelő lenne, ha minden egyleti tag havonta bár egyetlen tizórai 
kifli ellenértékét, ha minden hivönk évente bár egy-egy fél nap- 
szám árát a saját egyházköre felügyelő gondnokának beküldené az 
egyházköri gyermekek tanulmányi alapjának megteremtésére és 
célirányos kifejlesztésére. 

Az kétségtelen, hogy ifjúságunknak nemcsak tanulnia, hanem 
a mindennapi életet is, annak nehézségeit és küzdelmeit is, 
valamint egyházunk szervezetét s e szetvezetnek mikénti müködését, 
s végül egyházunk történelmét is ismernie kell; a megismerhetésről 
gondoskodtunk az , Unitárius Kis Tükör" kifejezőbb és részletesebb 
megjelentetése. útján, mely az aprobálási eljárás nehézségein már 
valahára átesett, s a napokban hagyja el a sajtót!; az élettel 
való megismerkedés céljából igen szivesen venném, ha ifjúságunk 
bekapcsolodnék az egyházközségi és fokozatosan az egyházvezetői 
életbe is. Az érdemesebbeknek presbiteri, és a még kiforrot- 
tabbaknak főtanácsi képviselőkké választásának akadályát nem. 
látom. Az öregek ereje és munkaképessége a természet törvényei 
szerint fogy s ez pótlandó. Az öregek tapasztalata és bölcsessége 
kibövitendő az ifjuság tanulás vágyával és tettre készségével. 

Mint minden az életben, úgy egyházunk szervezete, sőt 
bizonyos fokban dogmái is, a fejlődés törvényének vannak alá- 
vetve. E téren nem az ugrásszerű radikális átalakulást, hanem a I 
fokozatos fejlődést támogatom. Minden kezdeményezésnél számolni 
kell a külső nehézségekkel és befolyásokkal ép úgy, mint az azok 
legyőzésére . szükséges  erőmennyiséggel, valamint a történelmi 
hagyományokkal és fajunk bizonyos konzervativizmusával. 

Épen mint a gazdasági termelések terén számolnunk kell a 
lehetőségekkel, mert pl. Háromszéken hasztalan akarok szöllőter- 
melést bevezetni, barack- és  diótermelést fejleszteni, mert a 
körülövedző magas hegyekről esténként elinduló hidegebb légáramlat 
bénitja azoknak kifejlődését, sőt a kemény tél kipusztitja azoknak 
életét is; ép úgy a kiviteli erőknek elégtelensége megölője az 
egyébként üdvös törekvésnek is. Alaposan mérlegelendő fajiságunk 


1 Azóta megjelent, Szerk. 


ma. 


t 
Vezető gondolatok az unitárius ifjúság számára. 


bizonyos fokú konzervativizmusa is. Az érdemes történelmi múlt 
bizonyos nemes patinát vont intézményeink köré, s ezeknek hámo- 
zása csak szakértő kézzel és csakis javitó célzattal kisérelhető meg. 
Fajiságunk alapjellege mereven külömbözik pl. a zsidóétól. Ez utóbbi 
mindent fel tesz egy lapra, s ha mindenét elvesziti, ujra kezdi. 
Nekünk azonban drágák őseink intézményei, őseink megszentelt 
földje, nekünk ezért és itt , élnünk és halnunk kell", 

A kiérlelt fokozatos fejlődés kiviteléhez szükséges erő már 
fokozható : akarattal és testvériességgel. Az erős akarat már fél 
siker. A nagy Berzsenyi már figyelmünkbe ajánlotta, felhiván min- 
ket: , mutasd meg mit vihet ki erős szivláng alatt, az elszántság 
hatalma és az ércz akarat", s fokozandó a testvéries együttmun- 
kálással. Iskola példája ennek az iskoláinkban tanult példázat, mely 
szerint egy buzaszálat egy kis gyermek ereje is eltörni képes, ha 
azonban száz buzaszálat egy kévébe kötünk, annak meghajlitására 
még kétszáz gyermek ereje sem elegendő. Az erők összetétele és 
együttmunkálása már nem az összetett erők összege, hanem azok- 
, nak hatványa. Az ily erő már nemcsak sikert biztosítani képes, 
hanem oly értéket is mutat, melyet mindennek és mindenkinek 
észrevennie, meglátni, mérlegelnie és tiszteletben tartania kell. 

Kifelé. Már emlitettem, hogy lélekszám arányunk tömegsulyt 
nem képvisel, vagyoni erőnk gyarlósága hitünk és intézményeink 
védbástyáját nem képezi, ha tehát mi élni és fennmaradni aka- 
runk, azt csak úgy biztosíthatjuk, ha magunkat és szervezeteinket 
a müvelt világ szemében értékeseknek, s igy szükségeseknek mutat- 
juk be. Tapasztalataim és meggyöződésem szerint az elődeink által 
mutatott úton kell haladnunk, s azon még taposottabb ösvényeket 
vágnunk. Ez út: az őserőnknek és képességeinknek a tudomány- 
és erkölcs birodalom mezején való értékesitése. Vallásalapitásunktól 
kezdve napjainkig minden kornak megvolt a maga nagyobb-kisebb 
Dávid Ference, Szentábrahámi Mihálya, Székely Sándora, Kriza 
Jánosa, Mikó Lőrince, Brassai Sámuelje, Jakab Elekje, Ferencz 
Józsefje és a többi felsorolhatatlan nagy számú kitünősége, akik 
irodalmi, társádalmi stb. tevékenységükkel nemcsak az unitárizmus 
ismeretét és elismerését, kivivták, de irányunkban a nagy világ 
figyelmét is felkeltették, s reánk irányították. Nekik köszönhetjük 
azt az általános becsülést, melyet örökségül kaptunk; de azt a 
kötelezettséget is, hogy ez értéket elhomályosodni, vagy elveszni 
ne engedjük. Napjainkban is foly az értéktermelő munka, csak 
példaképen emlitem meg, hogy Dr. Gyergyay, Dr. Márkos, Gyallay 


ERAS 


1 7 z AN Ax a "a 


g 


Vezető gondolatok az unitárius ifjúság számára. ; 


stb.-nek az országhatárokat is túllépő sikereiben az unitárizmus 
universális elismerésének öregbitését is megnyilatkozni érezzük. 
Hangyaszorgalommal kell ez útirányon tovább haladnunk, s erős 
akarattal, szivós kitartással újabb és újabb értékeket termelnünk. 

A helybeli — nagyajtai — papi házunkon elhelyezett Kriza 
emléktábbláról olvassák Önök — ifjú barátaim, — hogy , dalban 
a dalnok is él". Vagyis a termelt érték fénye visszasugárzik a ter- 
melőre, annak minden vonatkozásaira is. E fénysugarak töme- 
géből képződött az a fény kéve, mely az unitárizmust körülövedzi. 

És ma is mennyi érték szunyad hiveink asztalfiókjaiban, 
melyeknek napfényre törését a gazdasági, anyagi nehézségek gátol- 
ják. E nehézségek legyőzésében annyi mulasztás terhei a múltból, 
hogy nem törekedtünk erőtömöritéssel az akadályokat legyőzni. Ezt 
pótlandó alakúlt az Unitárius Irodalmi Társaság, és fokozott buz- 
galommal, s jelentős sikerrel törekszünk annak anyagi erősségét . 
megalapozni és oda fejleszteni, hogy hivatásszerű tevékenységét a 
siker biztonságával megkezdhesse. Ez egyesületünk szeretetét, s 
annak kiadványai szorgalmas forgatását ifjú barátaimnak figyelmébe . 
ajánlom. 

A tudomány erkölcs nélkül a biblia szavai szerint csak , zengő 
ércz és pengő czimbalom" ; vagy is olyan, mint a téli nap, fénylik, 
de nem melegit. Minden erkölcsi fogyatékosság nagy hiba. 
A legjobban szabott ruha is elvesziti vonzását, ha sáros. Bénitja 
az önbecsérzetet. Az önérdeknek háttérbe szoritása, az egy- 
házi közérdeknek önzetlen, erőteljes munkálása : az erkölcs mezején 
járás. Figyelmébe kell ajánlanom ifjúságunknak, hogy az erkölcsi 
magaviseletet nemcsak az iskolai bizonyitvány, hanem a gyakorlati 
élet is klasszifikálja és azt az élet nagyon is nyilvántartja. 

f Öntudatosságot várok, és önérzetességet kérek ifjúságunktól. 
Ugy vallási, mint faji tekintetben oly történelmi múlt áll mögöttünk, 
és oly várakozásteljes jövő áll előttünk, hogy nem kis büszkeség- 
gel hangoztathatjuk unitárius mivoltunkat. Ki pedig öntudatos és 
önérzetes, az nemcsak tudni, de érezni is fogja, hogy miképp cse- 
lekedjék az élet súlya és nehézségei közepette is hitünkért, fajunkért. 

Vajha megfigyeléseim és útmutatásaim termő talajba hullott 
magvak lennének és maradnának ! 

Meleg szeretettel üdvözlöm az unitárius ifjúság váridorgyülését, 
annak megjelent tagjait, kivánom munkálkodásukhoz a BEKEÉK 
s kérem ahoz egyetlen Istenünk segedelmét és áldását. 

Dr. Ferenczy Géza, fögórdalái 

Az 1841. évi reform és az Entwurf. Egyház- és iskolatör- 
téneti szempontból igen fontos az a kiváló munka, melyet Kovácsi 
az alkotmányos élet megkezdése után a meginduló Keresztény Mag- 
vető hasábjain kifejtett. Ő az első, aki nálunk a hosszu hallgatás 
után irodalmilag megszólal. Ő az, aki az országos iskolai reform- 
törekvésekkel szemben az unitárius közvéleménynek hangot ad. 
E birálataiban hű és megértő tanitványa Brassainak, kinek pszicho- 
logiai és módszertani ismereteken alapuló elveit magáéinak vallja, 
de refoormja hiányai előtt sem huny szemet. Egyenlő nyiltsággal 
és őszinteséggel meglátja és elismeri előnyeit és hibáit a régi fele- 
kezeti középiskolának is, az Entwurf iskolájának is. Azon a képen, 
melyet az 1848 előtti és utáni iskoláról rajzol, részrehajlás nélküli 
elfogulatlansággal festi a fény- és árnyoldalakat. 

A régi rendszert sok tekintetben hiányosnak tartja." Hiányos 
volt mindenek előtt az anyanyelv mivelése tekintetében, és abban 
is, hogy kevés tudást nyujtott. A korszellem haladása már rég 
megelőzte az iskolát, amely még mindig jóformán egyetlen feladat- 
tal, a latin erőltetésével bajoskodott. De ez a régi iskola a maga 
idejében — nem tagadható — , megfelelt a kor kivánatának", mert 
a főcélt, a latin tudását elérte s ami kevés tudományra szükségük 
volt, azt később érettebb korban jól megértették s meg is tanulták. 
Aztán jött a korondi zsinat tantervreformja, melynek motivuma az 
anyai nyelv mivelése és korszerü ismeretek szerzése. Miben állott 
a ,gyökeres" változás? Kovácsi ,gyökeres" változásról beszél. 
Brassai csak a rozoga szekér tengelye megerősítésének, az elkopott 
részek kijavitásának, tengelykenésnek nevezi, mely a multhoz képest 
lényeges haladás, de a józan követelményekhez képest alig egy kis 
lépés előre. Kovácsi szerint e reformnak voltak örvendetes ered- 
ményei, de hiányai is. Eredménye az, hogy az oktatás nyelve a 


1 Iskoláinkról. Keresztény Magvető, 1861. 

latin helyett a magyar lett; a magyar nyelvtan rendes tantárgy lett ; 
uj tantárgyakul felvétettek: elemi , terményrajz", , földirat", szám- és 
mértan; második élőnyelvül a német és némi görög; felül a böl- 
cselmi tanfolyamon a földirat helyébe a statisztika; és végül az 
osztálytanitás helyébe a szakrendszer. Hiányait abban látja, hogy 
a tanfolyamot sietteti: a 17 éves ifju jóformán gyermekkorában 
végezhette; a magyar nyelvtan a II. és III. évben csak nagyon 
hiányos lehetett, melyre , tévedés" volt mindjárt két idegen nyelvet, 
a latint és németet, ráépíteni. De , örvendetes eredményét" abban 
látja, hogy ,bámulandó haladást" tanusitottak a növendékek, mert még 
a reform tulságos radikálizmusától megbotránkozók is megnyugodtak. 

Azután ránk erőszakolták minden ellenkezésünk mellett is az 
Entwurf iskoláját. E szervezet lényeges változásokat hozott. Kovácsi 
öt pontban foglalja össze e változásokat: 

1. Hazai, polgári, vallási és házi igényeink mellőzésével isko- 
láink a társadalom többi iskoláival egyformásittattak. 

2. A bölcselmi tanfolyamba beosztott teológiai tárgyak ki- 
maradtak. 

3. Ezzel kolozsvári főiskolánk ,egészen elvesztette egyetem- 
szerü jellegét". 

4. Iskoláink tudós intézetekké lettek: növendékeikből latin 
vagy görög nyelvészeket kellett faragniok, hiszen ezekből heti 78 
óra volt, a többi összes tárgyakra — a németen kivül — 90 óra 
volt előírva. És végül : 

5. Elvesztették vallásos jellegüket. 

Az abszolutizmus 10 évének tapasztalatait abban foglalja össze, 
hogy a régi iskolát nem volt nehéz átalakitani az Entwurf szerinti 
rendszerre, mert il évéből a 3 elemi és az Entwurf 8 gimnáziumi 
osztálya épen kitelt. De több tantárgy kizáratott, némelyik pedig a 
miénktől eltérőleg, helytelenül osztatott be. Jobb eredményt értek 
el, mint a régi iskolában, a görögnél, latinnál, németnél és mennyi- 
ségtannál. De nem volt kedvező az eredmény a természettannál, 
mely alá összefoglalták a terményrajzot, mathematikai földiratot és 
a tulajdonképeni természettant, még pedig azért nem, mert külön- 
böző osztályokba szétosztották és elforgácsolták. És hiányos volt 
a földrajzban és történelemben elért eredmény is; amaz azért, mert 
nem volt külön tantárgy, hanem be volt foglalva a történelembe. 
Emez azért, mert igen korán kezdették a II. osztályban. Mit szólna 


Kovácsi a mai tantervhez, amely a világtörténelem ó-kori részét az 
I. osztály részére irja elé? 

Kilenc év mulva, mikor Eötvös benyujtja svájci minta alapján 
készitett reformjavaslatát, Kovácsi e javaslatot birálva! ujból vissza- 
tér az Entwurfra, melyről összegező itéletét ezekbe a szavakba fog- 
lalja: ,Ha őszintén akarunk szólani, mi kik mind a régebbi, mind 
pedig az Entwurf által előidézett viszonyokat gyakorlatból ismerjük, 
kénytelenek vagyunk bevallani, hogy az idegen hatalom által ránk 
erőszakolt szervezet valójában áldásos hatásu volt gymnasiumainkra 
s ennek nyomán egész köznevelésünkre. Hitfelekezetünk s mond- 
hatni hazánk összes gymnasiumaiban nagyobbára az Entwurf nyo- 
mán felállitott szervezet van jelenleg életben, néhol némi módosi- 
tásokkal s e módosítások is jobbára csak a tantárgyak beosztására 
vonatkoznak." 

Kovácsinak ez a megállapítása azóta oktatásügyi történelmünk 
közvéleménye lett. 5 mégis sulyosan kell kifogásolnunk e megálla- 
pitásban egy hiányt. A kormánynak azt a hihetetlenül rövidlátó 
politikáját, hogy az iskolát erőszakos módon a németesités és el- 
nemzetietlenités eszközévé akarta aljasítani s a németet először tan- 
tárgyul, később a tanitás nyelvéül irta elő. Minő pszichologiai vak- 
ság és butaság kellett ahoz azt kivánni, hogy a székely vagy alföldi 
kunsági gyerek ezután a Goethe nyelvén fogja gondolatait kifejezni. 
S hogy Kovácsi ezt elvileg nem kifogásolja, annál feltünőbb, mert 
hiszen a régi iskola leglényegesebb hibájául a nemzeti nyelv és 
szellem fejlesztésének elhanyagolását látja és saját tapasztalatából 
tudja, hogya kormány hiába irta elé s követelte az osztrák biro- 
dalom történetét, mindig a hazai történelmet tanitották alul is, felül 
is, még pedig külön tantárgyként. 

Eötvös reformjavaslata. Az abszolutizmus letüntével a köz- 
vélemény hangosan követelte a reformot. Mindenki az iskolaügy 
reformjától várta a szellemi élet megujhodását. Eötvös egy támo- 
gató és buzdító közvélemény hatása alatt nemes hévvel fog hozzá 
az alkotáshoz. A probléma magja ez volt: miképen lehetne a köz- 
oktatást nemzeti alapon és az Entwurftól függetlenül szervezni. 

Eötvös elkésziti törvényjavaslatát. A közvélemény három okból 
sürgeti a reformot: a humanus gimnázium nem felel meg a kor 
reális követelményeinek, nem számol a tanulók egyéni hajlamaival 
és képességeivel és nem készit elő az egyetemi szaktanulmányokra- 
Kovácsi? szerint ezek a hiányok csak ,képzeltek", sőt , tulajdon- 
képen előnyök". S minthogy Eötvös javaslata ezeken a hiányokon 


1—2 A gymnasium. Keresztény Magvető, 1870. 

akar segíteni, nem tartja szerencsés alkotásnak. Nem pedig azért, 
mert abból a téves felfogásból indul ki, hogy a gimnázium nem 
szolgálja sikerrel a célját. ,A gymnasium határozottan tudományos 
intézet lévén, hivatása növendékeinek annyi általános műveltséget 
nyujtani, hogy azok annak alapján akármely szaktudomány meg- 


tanulására képesek legyenek. Ennél fogva lehetetlennek tartom a 


középfoku szakintézetekkel, névszerint a reáliskolával oly szoros 
összekötését, hogy a növendékek egyik fajtáju intézetből a másikba 
s meg vissza vándorolhassanak." b 
Itt benne vagyunk a humanizmus és reálizmus közötti harc 
kellős közepében. Eötvös javaslata alsó és felső tagozatot tervez. 
Az alsó tagozatnak hármas célja van: egyfelől alap a gimnáziumba 
és a reáliskolába való lépésre, másfelől befejezett egész azoknak, 
akik nem akarnak tovább tanulni. Kovácsi szerint hármas célja 
lévén, lehetetlen, hogy , mindeniknek kellő mértékben szolgáljon." 
A reális irányu nevelést a polgári iskolák sikeresebben szolgálják. 
Tökéletesen meg van győződve, hogy a gimnázium jobban előké- 
szit a műegyetemre, mint , a reáliskola", amely korlátolt, félszeg 
nevelést ad s ezért , valóságos fényűzési cikknek" tartja. A reál- 
iskola elleni ellenszenve mindegyre visszatér. 1881-ben megelége- 
déssel s némi elégtétellel állapítja meg, hogy a reáliskolai tanulók 
száma apad. A közoktatási miniszter 1878/79. és 79/80. évi jelen- 
tését vizsgálva észreveszi, hogy sok a zsidó tanulója s azért azt 
mondja, hogy ,sajátlag zsidó intézeteknek lehetne nevezni."! 1884- 
ben a miniszteri jelentés megállapítja, hogy a reáliskolai tanulók 
száma gyarapodott. A változást nem érti, nem is örvend neki. De 
már akkor észreveszi, hogy a középiskolai zsidó tanulók száma a 
zsidó lakósság összes számának arányát messze meghaladja. A zsi- 
dóság az összes lakósság 454"/o-át teszi, a középiskolai zsidó tanu- 
lók az összes tanulók 19:859/0-át. , Nagyon, tulságosan kedvező az 
arány" ." A reáliskolai tanulók előmenetele rosszabb, mint a gimná- 
ziumaiaké. A jelentés szerint azért, mert a tárgyak nehezebbek, az 
osztályozás szigorubb. Kovácsi szerint azért, mert a tanulók ke- 
vésbbé tehetségesek s nehezebben fegyelmezhetők. A gimnáziumi 
tanulók jobb előmenetelét a protestáns intézetek közvetlen felügye- 
letének és ellenőrzésének, továbbá cohabitatiojának és convictusá- 
nak tulajdonítja. 1885-ben azt mondja, hogy a 17 állami főreál- 


! Keresztény Magvető, 1881. 
2 U. o. 1884. 

iskola közül legalább a felét meg kellene szüntetni s az igy meg- 
takaritott pénzt felekezeti gimnáziumok segélyezésére adni, A tri- 
furkáció nem helyes, mert a pályaválasztást igen korán erőszakolja, 
mert az utolsó három évet megzavarja és meglazitja, mert egyoldalu 
képzést nyujt és a tantárgyak választását a tanulók önkényére bizza. 

A humanizmus és reálizmus közötti harc nem Kovácsi idejé- 
ben koözdődött, s ma sincs eldöntve. De Kovácsi érvelése ma már 
nem helytálló. Ő a gimnázium iránti elfogultságból még nem lát- 
hatta, vagy legalább nem értékelte a fejlődésnek azon irányait, 
melyeket az iskola azóta vett. S amit ő hiánynak tart, hogy a tanuló 
képességeinek megfelelő iskolát választhat, a pszichológiai  vizsgá- 
latok mai világitásában ugyancsak nélkülözhetetlen feltétele a helyes 
képzésnek és nevelésnek. 3 

Pauler reformjavaslata. Inkább egyezik nézeteivel az a 
javaslat, melyet Pauler Tivadar terjesztett be.! Még pedig azért, 
mert ugy érzi, hogy ez visszatereli a gimnáziumot ,a maga termé- 
szetes, észszerü utjába", melyről az előbbi tervezet eltéritette volna, 
ha életbe léptethették volna. Ez a terv az Entwurf elveit, rendszerét 
fogadja el s Kovácsi tulajdonképen ,az Entwurf szervezete feletti 
változatnak" tekinti. Elvi kifogása csak az, hogy alsó és felső tago- 
zatra osztja a tanfolyamot, amiből következik ugyanazon tárgyak- 
nak kétszeri, alul népies, felül tudományosabb tárgyalása, elforgá- 
csolása és szétszaggatása. Szerinte nem valók az első kurzusba a 
történelem, algebra, természettan és vegytan. És ezért szenved 
rövidséget — a német és — ,esetleg a magyar nyelv." , Célirány- 
talan eljárás" nem magyar vagy nem német tannyelvü gimnáziumba 
mindakettőt bevinni, mert vagy ,csak mutogatássá" válik; vagy ha 
kellő mértékben tanitják, rövidséget szenvedrek a többi tantárgyak. 
Az anyanyelven kivül csak egy élő nyelvet lehet bevinni. Ezért 
, Magyar nyelvü gymnasiumokban a német, a más ajkuakban a 
magyar nyelv lehet azon élő nyelv, mely rendes tantárgyul felve- 
hető." De olyan mértékben, hogy sikere legyen. Heti 2 óra teljesen 
elégtelen. Ez csak ,eredménytelen kisérlet." Az idegen nyelvek 
közül az élővel kezdené a tanitást, melynek célja nem az irodalom, 
hanem a beszéd elsajátitása. 

Vajjon mit szólna Kovácsi a mai tartervhez, amely szerint a 
magyar tanulónak anyanyelvén kivül három élő és két holtnyelvet 


kell tanulnia. 
TATA gymnasiumok uj tanterve. Keresztény Magvető, 1871. 

Nem érdektelen megjegyezni itt, hogy amikor a miniszteri 
j , javaslatok a magyart kötelezően előírják, Kovácsi ezt csak mint 
lehetőséget emliti. A nevelésügyi bizottság") már politikailag sem 
tartja helyesnek és tapintatosnak törvénybe iktatni, , hogy az ötödik 
osztálytól kezdve a tannyelv mindenütt magyar". De ezen kivül 
kivihetetlen, mert a jelenlegi tanárok legnagyobb része nem lenne 
képes magyar anyanyelven tanitani. Ezért a szászok iskoláit be 
kellene záratni. , Már pedig ez nemcsak nemzetiségi szempontból 
adhatna az állam nyugalmát veszélyeztető visszahatásokra alkalmat, 
hanem közmüvelődési szempontból is valóságos visszaesést eredmé- 
nyezne". De ha a tanárok tudnának is tanitani, pedagogiai szem- 
pontból akkor is végrehajthatatlan, mert , még hinni is képtelen", 
hogy egy nem magyar ajkú gyermek 4 év alatt úgy megtanulja 
nyelvünket, hogy az örödik osztálytól kezdve azon nehézség nélkül 
tanulhasson, fogalmazhasson s tehát gondolkozhassék és reflektál- 
hasson is". Ez az intézkedés a jobb tehetségűek fejlődését akadá- 
lyozná, sőt elfojtaná, a közepes és gyengébb tehetségűeknek a 
megölő betűje lenne. Végül figyelmeztet az alapítványokra, melyek- 
nek legtöbbször feltétele, hogy az intézet csak addig használhatja, 
amig a tannyelv az marad benne, ami volt az alapitáskor. Mind- 
ezek alapján s mert a bizottság , nem az erőszakos magyarositás- 
tól várja nyelvünk terjedését s hóditó hatalmát", az a javaslata, 
hogy e pont teljesen törültessék s a magyar nyelv tétessék a köte- 
lező tantárgyak sorába, de , az érthetetlén és semmit sem jelentő(?) 
irodalomtan mellőzésével. 
; Érdemes ezt feljegyezni, mert mutatja, hogy az erdélyi értel- 
miség máskép látta s értékelte a nemzetiségi problémát, mint 
Budapest s bár szivvel lélekkel kivánta az Uniót, ez a külön erdélyi 
szempont az alkotmány helyreállítása után is még sokáig fel-fel- 
tünik. Hogy egyebet ne emlitsek, Kovácsi a régi erdélyi törvények- 
ben inkább látja a vallásszabadság biztositását, mint az 1848. évi 
XX. törvénycikkben.?) 
Trefort reformjavaslata. A kisérletezések és félrendsza- 
bályok e korszakában nemsokára megjelenik Trefort középiskolai 


!) Váradi Károly: A középtanodák tervbe vett új szervezéséről. K. M. 
1873, 55—65. I. 


?) Mikó Lőrinc életrajza. Keresztény Magvető, 1871. 

törvényjavaslata.) Kovácsi három izben szól hozzá. Először csak 
ismerteti, azután mint közigazgatási jegyző szerkeszti a képviselő- 
házhoz a javaslat tárgyában a feliratot s végül egy külön cikkben 
birálja. Birálatának nincsenek új szempontjai. Többé-kevésbé ismétli 
ott, mit az előbbi törvényjavaslatók alkalmával kifejtett. A reál- 
iskolát most is fényüzésnek mondja s most még a miniszter indo- 
kolását is felhozza nézete támogatására. A miniszter ugyanis 1877/78 
—T8]/79. évi jelentésében megállapitja a reáliskolai tanulok apadá- 
sát. A gimnázium és reáliskola között olyan csekély a különbség, 
hogy ő ezért sohase tartana kétféle intézetet. Helytelen, visszás 
szokásnak tartja az egyik intézetből, különösen polgáriból a gim- 
náziumba való átlépést, mert ezek céljuk szerint különböző inté- 
zetek. Az átlépést nem elésegitené, hanem inkább meggátolná. Ha 
azonban — mondja tovább — a tanulók egyéni képességeinek 
útat akarunk nyitni, csináljunk egységes alsó tagozatot, melyen felül 
kezdődjék a szakszerinti megoszlás. I 

Ez a felfogása már haladás az új idők szelleme felé, mert 
néhány évvel azelőtt még hibáztatta azt a tervet, amely a válasz- 
tást a tanulók , önkényére" bizza. A vizsgálat értékének leszálli- 
tását látja abban, hogy a reáliskolás latinból és görögből pótérett- 
ségit tehet. Ellenmondás azzal az állításával, hogy csekély a különb- 
ség a kétféle intézet között. Különben, habár a törvény túlságosan 
részletező, mint valami rendtartás, , a kérdés leglényegesebb pontja", 
a tanterv megállapitása rendeleti elintézésre van bizva, amit lénye- 
ges hibának tart. 

Politikai szempontból is birálja a javaslatot. Kifogásolja, hogy 
a centralizáció szellemében készült. Érti rajta azt, hogy az állam 
túlságos nagy befolyást akar biztositani a felekezetek, tanitórendek 
s hatóságok által fenntartott intézetekre. Ezzel kizárja azt a nemes 
versenyt, mely az 50-es évek abszolutizmusa alatt az intézeteket 
nemcsak megmentette, hanem virágzásra is emelte. A törvényjavas- 
lat inopportunus, nem célszerű, sőt veszélyes. Inopportunus, mert 
a gimnáziumi oktatás ,a közérdek igényeinek megfelelő módon van 
szolgálva". Ugyanaz a felfogás, mint 10 évvel azelőtt. Céltalan, sőt 
veszélyes, mert az állam a törvény által teremtett viszonyokat nem 


1) A középiskolákról szóió törvényjavaslat. Az unitáriusok E. K. Taná- 
csának felirata a képviselőházhoz a gymn. és reáliskolai törvényjavaslat tár- 
gyában. A gymnasiumokról és reáliskolákról szóló törvényjavaslat, Keresztény 


Magvető, 1880. 1 

birná dominálni. Állandó perlekedés állana elé a fenntartó és állam 
között, amelyben a kormány lenne a legyőzött fél (1. A törvény 
végrehajtatlan maradna, mint a népoktatási, melynek alig van cik- 
kelye, amely teljes érvényben állana. De legnagyobb szerencsétlen- 
ség az lenne, ha a felekezetek a passzivitás terére lépnének s 
gimnáziumaikat megszüntetnék. ! 

Kovácsi jól látta, hogy állandó lesz a perlekedés az állam és 
felekezeti főhatóság között, de abban már alaposan tévedett, hogy 
a felekezeteket tartotta az erősebb félnek. 

Egyébként nem osztozik a protestáns felekezeteknek azon fel- 
fogásában, hogy az állam felségi jogánál fogva ne határozhasson 
minden szerzett jogra való tekintet nélkül a köznevelés ügyében. 
De megbotránkozik azon, ,hogy az állami főfelügyeletnek a javas- 
lat szerinti törvényreemelése esetén az állami főfelügyeleti jog és 
kötelesség a protestáns felekezetek által fenntartott középiskoláknak 
közvetlen igazgatásává, kormányzásává fajulna s a hitfelekezetek 
önkormányzási joga, iskoláink ügyei feletti intézkedő hatalma, sőt 
hitele és becsületessége is konfiskáltatnék, nemcsak intézeteinknek, 
hanem a közmivelődésnek is kárával — a centralizáció céljaira". 

Ezen az alapelven épül fel az E. K. Tanácsnak Kovácsitól 
szerkesztett felirata, amely hiányosnak mondja a törvényjavaslat 
kiindulását, amennyiben csak a magyarországi 1790—91. évi 26. 
törvény cikket veszi tekintetbe s mellőzi a Lipót diplomája 1., 2., 3. 
pontjait s az ezekre vonatkozó 1790—91. évi 55. törvény cikket, me- 
lyek pedig az erdélyi gimnáziumok államjogi helyzetének elbirálá- 
sánál egyedül szolgálhatnak alapul. Ebből a hibás kiindulásból szár- 
mazik a törvényjavaslatnak minden olyan intézkedése, mely a fele- 
kezeti főhatóság azon jogát, ,hogy iskolánk bel- és küléletét, magát 
a tanügyet maga határozza meg és vezesse", teljesen illuzóriussá 
teszi. Különösen abban nyilvánul ez, hogy a miniszter határozná 
meg a tantárgyakat és azok tanitásának mértékét és terjedelmét. 
Ami mondhatni ,egyedül lényeges életkérdés" s ebben vétetnék el 
az intézkedési jog. A felekezetek csak pusztán végrehajtói lennének 
a kormánynak s elzáratnának attól, hogy iskoláik fejlesztésére 
munkáljanak, a miniszter állítván meg, hogy a tanitás meddig 
mehet. Kifogásolja, hogy némely iskolaigazgatási és kormányzási 
tényeink csak abban az esetben ismertetnének el, ha azokat a kor- 
mány előzetesen jóváhagyta, hogy az iskolák állapotáról a főigaz- 
gatók útján szerez magának értesülést, hogy iskolai vagyont illető- 
leg nemcsak főfelügyeleti, hanem intézkedési jog is adatnék a kor- 

mánynak, melyről pedig ,a tulajdonjog megsértése nélkül vallás- 

. — felekezetünkön kivül más hatalom nem intézkedhetik". Aztán kifo- 
gásolja az ellenőrzés rendőri szellemét, mert , miként a múltban 
többször megtörtént, úgy a jövőben is megtörténhetik, hogy épen 
legalkotmányosabb és nemzetiebb munkálkodásaink tartathatnának 
államellenes törekvéseknek". 

Vizsgálatok, De hozzászól Kovácsi az iskolai törvényjavas- 
latokon kivül a köznevelés minden felvetődő kérdéséhez. Ilyen 
országszerte sokat vitatott kérdés volt a téli vizsgák kérdése. Ná- 
lunk Sándor János veti fel s fölöslegesnek, magát túléltnek, sok 
időt elrablónak, minden haszonnélkülinek mondja. Kovácsi az ellen- 
kező állásponton áll): amint mondja, , szubjektiv okokból" szük- 
ségesnek tartja. Érvei ma már nem helytállók. Hogy koronként 
számba kell venni a megtett munkát? Ezt a jó tanár minden órán 
megteszi. Hogy mindenütt szokásban van? Hát rossz szokás nem 
lehet általános? A szülőkért és intézetekért? Hogy a nevelés ko- 
moly munkáját mutogatóba vigyük, kiállitsuk? Hogy nem idővesz- 
tegetés, azzal támogatja, hogy a tanulók vizsga végén , meg van- 
nak húzódva, el vannak nyűve". Tehát épen azzal, amiért a vizs- 
gákat a magyar uralom végén megszüntették. , Komoly számba- 
vevést" kiván, amely legyen , nagy eseménye" az iskolának. Hogy 
a jó tanulók hiuságát tápláljuk s a rosszakat megszégyenitsük ? A 
nemes ambiciót nem tartja rossznak, ellenkezőleg, ösztönző erőnek. 
A megszégyenítés pedig, ha érdem szerint történik, rendjén van. 

Foglalkozik az érettségi vizsgálat kérdésével is."?) E kérdés- 
ben felfogása nem egyezik kora áramlatával. Feleslegesnek, sőt 
hátrányosnak és károsnak tartja. Sem a tanárok ellenőrzéseért, sem 
a növendék, sem a közműveltség érdekében nem szükséges. Arra 
az érvre, hogy a tanulók ismeretei gazdagodására szolgál, az a 
megállapítása, hogy , részben épen ellenkező, vagy nagyon is CSe- 
kély s múlékony eredményű hatása van". A helyes megitélést aka- 

. dályozza az, hogy ,némelyik alig van beszámítható állapotban". 
Aztán helytelen eljárás, hogy kizárólag a feleletek szolgálnak a 
megitélés alapjául, holott , általános képzettsége felett kellene itéle- 
tet mondani". A vizsgálat az intézet rendjét megzavarja és lazítja. 
Mindez számtalanszor felhozott érv, nincs semmi új közöttük, 

Van azonban egy eredeti gondolata, amely ma is figyelmet 


1) A téli vizsgákról. Keresztény Magvető, 1878. 
29) Az érettségi vizsgáról. U. 0. 1885. 

érdemel. Azt mondja ugyanis: ha már mindenképen érettségit aka- 
runk tartani, ,tartsunk csak irásbeli vizsgálatot igazán kellő komoly- 
sággal, kellő terjedelemben". A legújabb osztrák középiskolai tör- 
vény szerint az érettségi vizsgálatnak legfontosabb része egy irás- 
beli dolgozat, melyet a tanuló kellő segédeszközök használatával 
otthon készit. 

Túlterhelés. Kovácsi tanárságának utolsó idejében azt mond- 
hatnók: európai kérdéssé lett a túlterhelés kérdése. A németek 
ismerték fel legelőbb, akik elsősorban hibások keletkezésében. 
Ellenszerül az órák és tantárgyak apasztását ajánlják. Kovácsi téve- 
désnek tartja!), mert állitja, hogy a szellem van túlterhelve azzal, 
hogy nem helyesen foglalkoztatják. Csak gondoljuk meg — mondja —, 
mikép hurcoljuk keresztül napi 6 órán, néha alig rokon tárgyakon, 
6 tanító, akik közül egyik sem tudja, hogy társa az előbbi órán 
mivel, mily módon foglalkoztatta őket s akkor el kell ismernünk, 
hogy a rendszerben ez hiba. A sok tantárgy s különösen a mód- 
szer alkalmazása okozza a túlterhelést. A tantervben 12 tantárgy 
van. Az Entwurf alatti kor embere ettől is megijedne. De a főbaj 
az, hogy minden tantárgyba bevisznek még egy néhányat. Így a 
földrajzba természetrajzot, természettant, ethnográfiát. , Félve teszem, 
mégis kijelentem, hogy a magyar nyelv tanitását az 1—II. osztály- 
ban feleslegesnek, sőt károsnak tartom", mert alapja a logika, amely 
e fokon még érthetetlen. Túlterhelés az is, hogy a történelem két- 
szer szerepel, a III. és VIII. osztályban, holott alól , semmi képző 
célja nincs". Helyesebb iskolánk 20 év előtti rendje, melyben a 
VI—VII-ben egyetemes, a VIII-ban magyar történelem volt. , Haszon- 
talan és indokolatlan idővesztés" tehát, hogy Magyarország törté- 
nelmét a IV. osztályba felvettük. Túlterhelésre vezet az is, hogy az 
oktatást ,igen magas szinvonalon tartjuk". Aztán , egyenesen ron- 
tás az, hogy a növendék megterheltetésén igen is akarunk segi- 
teni", midőn mindent készen feltálalva adunk. elébe, mintha azt. 
akarnók, nehogy önerején iparkodjék valamit megtanulni. , Butitó 
sablon" után dolgoznak (kipontozott betük, vonalak, alakok, sza- 
badkézi helyett mértani rajz stb.), minek következése, hogy a tani- 
tás fő célját, hogy ,az ész gimnásztikája" legyen, nem hogy elér- 
nők, hanem legfeljebb az emlékezetet tömjük meg s igy , korlátolt 
rágódókat" nevelünk. Annyira mélyen gyökerezik ez a felfogása lel- 
kében, hogy legutolsó nyilvános szereplésében abban a beszédben, 


7) A túlterhelés kérdése a gimnáziumban. Keresztény Magvető, 1884. 

melyet új tanárok beiktatásán 1891. őszén mondott!), túlterhelésnek 
mondja már azt az , áramlatot" is, hogy a tanuló mindent az órán 
tanuljon meg, mert ez egyöntetü dressurára, idomitásra vezet, de 
az ,egyéniség fejlődésének rovására". 

E fejtegetésben helytelen és helytálló gondolatok váltakoznak. 
A tantárgyak beosztására vonatkozó észrevételeit kora sem fogadta 
el, ma sem helyeselhetjük. Itt két kivánalom áll szemben egymás- 
sal. Egyfelől a haladó kor és tudomány követelése, másfelől a 
lélek korlátolt befogadó képessége. Egyiknek, vagy másiknak, vagy 
mindakettőnek szenvednie kell mindaddig, mig az intézetek az 
az egyéniségi tipusok szerint nem differenciálódnak. Csodálni lehet, 
hogy a kérdés tárgyalásánál Kovácsinak nem jut eszébe e gondo- 
lat. S annál inkább, mert a trifurkáció eszméjével már előbb meg- 
barátkozott Amit az ,igen magas szinvonalról" mond, az teljes 
mértékben igaz. Ez az a kor, amely nem vetkőzte még le teljesen 
a latin iskola megmagyarosodása után sem annak régi tudomá- 
nyosnak látszó mezét, A tankönyvek a gyermeki lélek ismerete 
nélkül a nagyképű tudományoskodás homályába burkolóznak. 
Kovácsi halála után mintegy 10 esztendővel lényeges javulás követ- 
kezett e tekintetben. 

Módszerre vonatkozó birálata azonban teljes mértékben helyt- 
álló, sajnos, azt mondhatjuk, még ma is. E gondolatai Brassai 
módszertanában gyökereznek, melynek útmutatásait Kovácsi soha 
egy pillanatra sem hagyja figyelmen kivül. 

Sajátságos álláspontot foglal el Kovácsi a realizmus és humaniz- 
mus kérdésében?). Iskoláztatásánál, ifjukori tanulmányainál fogva kez- 
dettől végig kitartó hive, védelmezője a humanus gimnáziumnak, melyet 
óv szellemétől idegen minden befolyásolás ellen. Szellemi alkata is eb- 
ben az irányban determinálja. Eötvös reformtervezete épen azért nem 


. rokonszenves előtte, mert a gimnáziumot a hasznossági elv megfertőzé- 


sétől félti. Azért nem tud megbarátkozni a reáliskola gondolatával. 
A tiszta humanum érdekében a szellem képzése nevében zárkózik 
el az élet kivánalmaitól, melyek reális követelésekkel döngetik az 
iskola kapuját, közelebb akarják vinni az iskolát az élethez. Ko- 
vácsi e tekintetben régi értelemben vett szellemi arisztokratának 
volna tekinthető. 


1) Kanyaró Ferenc, Boros Sándor, Nagy Gyula tanárok beiktatóján, Ker, 
Magvető, 1891. 337—341. I. Me es 
2) Realizmus és humanizmus. Keresztény Magvető, 1872. 

S mégis semmi sem állana a valóságtól távolabb, mint az a 
megállapítás, hogy az intellektuálizmus dölyfe szellemének jellemző 
vonása. Nem, ennek épen az ellenkezője igaz. Súlyos szavakat 
használ, mikor a magyarság arisztokrata életnézetét és jellemvoná- 
sait ostorozni akarja. , Hibának és egyoldalúságnak" tartja, hogy 
régebben reális irányú pályára kevesen készültek. De magyarázatát 
három okban találja. Egyik: a mi , nemzeti jellemünk". Mi mindig 
politikus és jogász nemzet voltunk. A másik: jogi, papi, tanári 
pályára itthon, kevesebb költséggel, rövidebb idő alatt mindenki 
képezhette magát s csak a tehetősebbek mehettek technikus pályára. 
A harmadik: nagyobb jövedelem. Ma is mindenki a tudós pályára 
tódul. A reáliskola is csak elvonja a munkás kezeket az ipartól és 
kereskedelemtől. A polgári iskolát is lenézzük. Általában luxust 
üzünk gyermekeink nevelésében. Vágyakat és kivánságokat ébresz- 
tünk bennök, melyek ha nem valósulnak, meghasonlást szülnek a 
lelkekben. A ,tintás körmöt tisztességesebb dolognak tartjuk az 
enyves, csirizes, festékes körömnél". Még a jobb módú iparosok is 
szégyennek tartják fiaikat iparos és kereskedő pályára szánni. Ezzel 
szenved a tudomány érdeke, de az ipar és kereskedelem is. 1881-ben 
kifejezi örömét azon, hogy az unitárius tanulók száma a gimnáziumban 
10 év alatt 27-tel apadott, mert úgy látja, hogy szegény hiveink 
produktiv pályára kezdenek lépni.) 

Mikor 1872-ben e sorokat irta, ellenkező áramlatot észlelt. 
Az állam a vasúti épitkezésekhez sok külföldit hozott be, akik mesés 
jövedelmeket élveztek. Ezért megindult a reális pályákra özönlés. 
Általános m-velődésünk egyensúlyának megzavarásától és túlter- 
melés következtében kellemetlen versenytől félt. E különböző irányú 
áramlatok azt a gondolatot érlelik benne, hogy szeretné, hogy a 
reálizmus és humanizmus közötti , küzdelem végtelen legyen s ne 
kerekedjék egyik a másik fölébe". 


Dr. Gál Kelemen. 


1) Keresztény Magvető, 1881. 

Az Unitárius Irodalmi Társaság megbizásából egy szűkré 
szabott fölolvasás keretében kell fölidéznem a régi (értsd : elhunyt) 
unitárius költők emlékét. Kengyelfutónak képzelem magam s hogy 
egy pillanat se vesszen kárba, rögtön meg. is kezdem az iramot 

Dávid Ferenccel. Ő az első unitárius költő. Hogy hogy, már 
az első unitárius ember is poeta? Mi lesz ebből, kengyelfutó, 
hiszen ha jól összeszámláljuk, csak élők vagyunk már vagy nyolc- 
vanezren ? ! Nem kell megijedni. A XVI. században vagyunk. Akkor 
se volt mind költő, aki verset ir, de viszont akkor volt igazán 
minden iskolátjárt ember egy kicsit költő, azazhogy versfaragó is. 
A diák akkor igazán Múzsa-fióka. Az iskolák a humanizmus meleg- 
ágyai, bennük minden ösvény a Helikon felé vergál, fiók-Cicerokat 
és Vergiliusokat óhajtottak nevelni. A humanista ideal a vir bonus 
dicendi et versificandi peritus (a szónokolni és verselni jól tudó 
jellemes ember). Egy-egy latin verses köszöntőt kiizzadni nem ment 
olyan nagy esemény-számba, jóformán mindenki ért hozzá. Együtt 
járt az efféle alkalmi poétáskodás a deákos miveltséggel.  Patro- 
nusoknak, nagy uraknak ezzel kedveskedett az anyagiakban akkor 
is vékonypénzű literatus ember. Verssel. S tegyük mindjárt hozzá, 
legtöbbször émelyitően hizelgő verssel. A görög-római mythologia 
egész apparatusát mozgósították, a hagyoimányos költői flosculusok 
és epitheton ornansok egész virágerdejét rázúditották a boldog meg- 
énekelte. Ez volt, ilyen volt a divat. Humanista divat. Fiatal korá- 
ban a mi Dávid Ferencünknek is úsznia kellett az árral. Az Ő 
latinnyelvű alkalmi költeményeit sem éppen a költői ihlettség sugalja. 
Tehetségére és főképp izlésére vall azonban a későbbi nagy refor- 
matornak, hogy a dicsérgető áradozás szertelenségét nála mérsékli, 
sőt jó részben feledteti a mégis belülről fakadónak látszó lírai hév 
közvetlensége, mintha nem a humanista, hanem az ember állana a 
konvencionalis általánosságok mögött. A szerény, de önérzetes 
wittembergi diák ki meri mondani, hogy minden magyar nyomo- 

rúságnak a nagyurak versengése az oka. Mégsem ezekben a fiatal- 
korabeli latinnyelvű kisérleteiben találjuk meg a költő Dávid Feren- 
cet, hanem magyar nyelvű egyházi énekeiben. A hagyomány őt 
sartja az első unitárius Énekeskönyv összeálliítójának s az ő nevét 
tőrzi ma is Énekeskönyvünkben a 43. Adjunk hálát mindnyájan 
kezdetű ének. A 45. éneknek meg a dallama füződik a Dávid 
nevéhez. Egyik sem méltatlan hozzá. A dallam népszerűségének 
meg éppen csattanó bizonyitéka az, hogy egyik későbbi változatá- 
ban szilaj magyar fájdalommal zengő gyönyörű kuruc virágének 
lett. (Sajnos, nem sikerült belopnunk az új Énekeskönyvbe. De már 
most jegyezzék föl akiket illet, hogy a hiányt az újabb kiadásban 
pótolni kell.) Érdekes egyébiránt, hogy az első unitárius poeta, 
Dávid Ferenc érte el mint poeta mindezideig a legnagyobb és 
legmegtisztelőbb irodalmi dicsőséget, olyan dicsőséget, amilyenben 
csak az ókor nagy költőinek volt része, hogy t. i. a nevükben 
mások költöttek verset. Jobbat és szebbet a Dávidéinál. A fogsá- 
gában költ hires elegiájára és siriratára gondolok, a Fulmina, crux, 
gladii-ra. Ez érthető is, mert ezeket a nagy próféta iránti szeretet 
költötte. Poetának az a legjobb dajkája. 

A Dávid Ferenc korának a poetája azonban nem Dávid 
Ferenc (neki egyéb dolga volt), hanem 

Bogáti Fazakas Miklós. Széphistoriákat irt s Dávid király 
zsoltárait ültette át kissé tán bőbeszédű, de változatos ritmusu és 
biblikus zamatú pompás magyar versekben. Értékelésére nézve 
azonban, sajnos, még nincs véglegesen kialakult irodalmi közvé- 
lemény. Az irodalomtörténeti kézikönyvek kétségkivül kissé mosto- 
hán intézik el Bogátit, a mi unitárius köreinkben viszont Kanyaró 
Ferenc szertelenül elfogult bámulata következtében meglehetősen 
kritikátlanul dicsérgetjük s úgy látszik, kevés meggyőződéssel, mert 
bár az Énekeskönyvbe sikerült bevinni tőle egynehány énekfoszlányt, 
Bogátit én még nem hallottam fölcsendülni unitárius templomban. 
Pedig Bogáti nem afféle édeskés műnaivságú gyerekes modern 
lirum-lárum (, Neked köszön a kis virág"), benne az unitárius XVI. 
század férfiasan zordon ereje zúg. Vajjon egyetemes magyar szégyen-e, 
vagy csak unitárius szegénység és élhetetlenség, hogy ezek az eleget 
emlegetett zsoltárok máig se láttak nyomdafestéket ? 

Unitárius termék a XVI. század legnagyobb irodalmi szenzá- 
ciója, a Balassi Menyhért-ről szóló komédia is. Az irodalmi kritika 
itt is szélsőségekben jár. Volt aki (nem unitárius!) már értékben 
Shakespeare mellé tette, annyira csodálta pompás jellemző erejét, 

csattanó dialogját, gyilkos humorát. Csak legalább a szerzőjét árulná 
el Karádi Pál! 

Ugyancsak ismeretlen a másik pompás unitárlus drámának a 
Debreceni Disputá-nak v. Comedia Válaszutiná-nak a szerzője is. 
(Zárójel közt legyen mondva, mert még nem tudom egészen meg- 
okolni, én régóta azt hiszem, hogy ez az ismeretlen szerző Vá- 
laszúti György s a Comedia Válaszútina v. Válaszútiana azt teszi, 
hogy Válaszúti komédiája s Válaszút községhez semmi köze.) Itt 
Péter pápa, a debreceniék hires Meliusa van nagyszerűen kifi- 
gurázva. ; 

Érdekes műfaja volt a XVI. századnak a széphistoria. Verses 
regény. Termett is szinte annyi, mint ma regény. Ki az unitárius 
a sok szerző közt, nehéz volna kisütni, de ha Gyergyai Albert is 
unitárius köztük, mint Torda nagy fia, Kanyaró Ferenc hirdette, 
akkor a legszebb széphistoriákat unitáriusok irták. Köztük van 
egyébként Gyergyain s a már emlitett Bogátin kivül a legtudó- 
sabb unitárius püspök Enyedi György is, egy széphistoriájával. 
Még érdekesebb, hogy ez az érdekes műfaj maga is mintha uni- 
tárius hiten volna: a Nyikómenti unitáriusok közt ma is él. A 
háboru előtti években közöltük az utolsó Mohikánt, Hajnal tündé- 
res történetét, Nagy József tordátfalvi földmives fiatalkori versezetét, 
az Erdélyi Múzeumban. ; 

Hiányos volna a XVI. századi ánitárius poeták koszorúja, ha 
meg nem emlékeznénk a protestáns kor szellemi életének legjel- 
legzetesebb büszkeségéről, a szászból magyarrá lett hires kolozsvári 


. nyomdászról, Heltai Gáspár-ról. Nem verseket irt, hanem prózai 


elbeszélést, historiát, valláserkölcsi dialogust. Fabulákat, a versnél 
igazabb költeményeket. Bár felnőtt korában tanul meg magyarul s 
a tárgyas ragozással halálig hadi-lábon áll, korának legkiválóbb és 
legöntudatosabb stilisztája. Tudja, mire szomjas a világ s nyom- 
dája valóságos bőségszarva. Művészi érzékénél csak erkölcsi bátor- 
sága nagyobb. Az üzlethez éppen úgy ért, mint a művészi hangu- 
latkeltéshez. Tudja, hogy a poezis képekben való beszéd azért 
gyönyörűség olvasni az ő irásait, — mondja róla Pintér. De van 
valami, amiben mi unitáriusok még inkább gyönyörködünk Heltai- 
ban. A mi büszkeségünk Heltaiban az ő korát messze megelőző 
unitárius elfogulatlansága, demokratizmusa és emberszeretete. Olyan 
időben, amikor másut tűzre kivánták a más hitűt és más feleke- 
kezetűt, az unitárius költőknek egyeben jár.az esze, Dávid Ferenc 
a lelkiismereti szabadságot hírdeti s a szelid lelkű Heltai , hitvitázá 

és hitvédelem helyett erkölcsöt tanit" (Pintér I. 150 I.), amint ezt 
megállapitja róla ma az elfogulatlan irodalom történet. 

Csoda-e ezek után, hogy velük és általuk a XVI. század szel- 
lemi életének fényes megújhódásában és előretörésében az unitárius 
szekér jár az élen, az unitárius szekér viszi a szent frigyládát, a 
korszak legértékesebb és legelőkelőbb szellemi örökségeit?! A XVI. 
század az unitárius irodalom fénykora. 

A XVII. század már rohamos visszaesést mutat. Leáldozóban 
volt a csillagunk, reánk unitáriusokra igen szomorú idők követ- 
keztek. Nem a véna apadt ki, életünk fonalát gyilkolta az erőre 
kapott visszahatás. 

A század élén, éppen a mesgyén, újra egy nagy tudományú 
humanista költő vezet, Thoroczkai Máté püspök. Tán meglepően 
új dolog, hogy a költők közé merem sorolni, hiszen bebizonyit- 


£ 


hatólag csak latin epigrammjairól tudunk. De elolvastuk-e ezeket I 


az epigrammokat ? Leforditotta-e valaki magyarra ? Aligha. Hiszen 
Toroczkait, a költőt, menten megégette a szent együgyűség Enyedi 
György , ördögi" könyvével egyetemben még a XVI. század végén. 
Hogy kit és mit égetett meg, nem tudta és nem tudja. Olvasni 
kell azt a pár sort, azt a kőbe fagyott zenét, azt a márványba 
tömörült muzsikát. Klasszikusan szép. Párját e nemben a Vörös- 
marty  ,menj harsogva folyam"-jáig hiában keresnők. (A forditást 
hozza a K. M. ezen száma.) 

Hogy a századok megismételhessék egymást, a latinnyelvű 
humanisták mellett a XVII. századnak is megvan a magyar unitá- 
rius zsoltárirója, Bogátinál jóval népszerűbb és szerencsésebb, a 
szintén aranyosvölgyi Tordai János. Kevésbé izmos tehetség, mint 
elődje, de mint mondottam, szerencsésebb. Énekeskönyvünket jó 
ideig valósággal dominálta. A , Vigyázz értünk Uristen"-t gyönyörű 
dallamával bizonyára mindnyájan ismerjük még diákkorunkból. 
(Második versszakával a , Gyarló vagyok Uristen"-nel honorálta 
volt a diákszellemesség a rosszul sikerült praeces-eket). 

A főúri-lira képviselői közt természetesen hiába keresünk uni- 
táriusokat, ha csak a két Dóczy leányt nem számitjuk ide (mind- 
ketten benne vannak az Énekeskönyvben), de már a korszak leg- 
kedveltebb oktató költeményeinek a szerzői unitáriusok, mintha az 
unitárius józanság egyenesen diadalt ülne velük. Szentmártonl Bodó 
János és Kolosi Török István uramék e kedvelt rigmusok szerzői. 
Előbbi a sónak dicséretiről, az ácsmesterek dicséretiről, a tisztes 
és nemes kalmároknak, avagy árus népeknek illendő dicséretéről 

irt verseivel, de kivált a Nyul éneké-vel lett hires (A nyul lapul a káposz- 
tásban, a vadász lesi, a kopó hajszolja. Mért gyülöl engem mindenki ? 
Én bizony beállok barátnak). Kolosi uram pedig az asszonyi nemnek 
nemességéről, az egyes életnek kedvetlen és káros voltáról stb. zengi 
énekeit. , Ezek mellé adatott a kakasról vett hasonlatosságban a papok 
tisztéről való ének is". Fölösleges tán hozzátennem, hogy Kolosi tisz- 
teletes uram nem a papot hasonlítja a kakashoz, mint néminemű 


. csintalan elméktől kitelnék, hanem csak a papi hivatalt a kakasi éber 


kukorékoláshoz. Vékonyka humor biz? ez, de a XVII. század olvasói 
a gall kakas esprit-jétől még nem voltak elkapatva. 

Unitárius vallásu a XVII. század legnyugtalanabb vérü bohémje, 
az újra csak aranyosvölgyi Felvinczi György is. Nem mindennapi 
figura szegény feje. A kolégyom seniora, a rend őre úgy tesz, mint 
az a bizonyos kecske, melyre káposztát biznak. Kétszer csukják be, 
háromszor szökik meg. Menekül Torockóra rektornak, de ott igen 
szép a fejérnépek ingválla, menekülnie kell előlük. Meg sem áll 
Bécsig. Tolmácsnak csap föl Lipót császár udvarában. Nem izlik 
a német cipó. Kolozsvárt kunyorál ki valami hivatalt. Ott hagyja, 
vagy onnan is kitelik a becsülete. Aztán Tordán tengődik, zsoltá- 
rokat másol. Aztán újra Bécsbe gyalogol, most már feleségestől. 
Hallatlan ötlet hajtja (ez is csak unitárius koponyában születhetett 
meg), szinjátszásra kér és kap engedélyt a császártól, , hogy költe- 
ményeket és rimes verseket . . . készithessen, szerkeszthessen, elren- 
dezhessen, fölszerelhessen, elintézhessen és hogy ezen fölvonásokra 
osztott tisztességes és dialogizált comico-tragediákat... Erdély- 
ben... előadhassa." Vette-é valami hasznát is a szábadalmának, 
tudott-e kenyeret is keresni vele, arról nem szól a nóta, nem tud- 
juk. De ha kenyeret tán nem is, örök hirnevet, azt szerzett, mert 
az első magyar szinigazgató a mi kicsapott seniorunk Felvinczi 
György. Shakespeare, az avoni hattyu, igaz, hogy valamivel többre 
vitte, de tehetségnélkülvalónak a mi bohém hattyunkat se mond- 
hatjuk. Egy comico-tragediája neki is maradt. Plutót, meg az ő 
birodalmát figurázza ki benne könnyen folyó s változatos ad notam-u 
versekben. Ő irta a ,Ritkán kellő hives szellő fú tégedet, Kolozsvár" 
kezdetü nótát is. A nótázáshoz, a mulattatáshoz határozottan érthe- 
tett ez a hányt-vetett életü szegény komédiása e nagyképü világnak. 
De unitárius fából volt ő is faragva! S mintha csak a hamar levi- 
tézlett unitárius dicsőséget példázná. Sic tansit gloria mundi. Csak 
egy század pergett még le Enyediéktől s a szellem előkelő  arisz- 
tokratái mintha olcsó vásári kóklerkedésen végeznék, 

De nem ezzel végzik. Még lennebb végzik. A következő szá- 
zad már graeculus-okat se tud fölmutatni. Mintha egészen meg- 
haltunk volna. A XVIII. század közepe, a magyar szellemi élet, 
sőt a magyar életerő csődbekerülésének szomoru korszaka senkinek 
se olyan szomoru, mint nekünk, unitáriusoknak. Ha kedvünk volna 


tréfálkozni, azt mondhatnók, hogy persze, persze, mert nincs ott 


a mi szekerünk, az unitárius szekér. Az kihúzna a kátyuból, de 
lemarasztották, de összetörték. Fáj a tréfa, ne szekerezzünk rajta. 
Nem az unitárius szekér, hanem a magyar szekér tört ott össze a 
. szathmári békével. A magyarnak kellett aludnia rá több mint fél- 
száz évig, hogy a halálos fáradalmakat, a földhöz vágott, vérevesz- 
tett ember halálos zsibbadtságát kipihenje, nem az unitáriusnak, 
nem a kálomistának és nem a katholikusnak. Milyen szomoru 
dolog s mennyire az idők jele, hogy nálunk már sosem akar meg- 
virradni. Ezt a korszakot eddigelé az irodalomtörténet a , hanyatlás", 
vagy ,a nemzeti szellem pihenése" korának nevezte, s a világ- 
háboru után ma, amikor legjobban kellene ismernünk és szeretnünk 
egymást, ez a korszak egyszerre ,a katholikus restauráció" kor- 
szaka lett. Hát hiszen hogy restaurálódott a katholicizmus, az igaz 
(Nagy ára volt, magyarok! Felejtsük el, hogy szerethessük egy- 
mást), de ki kérdezte, ki kiváncsi rá? Mi köze ennek a Pázmány- 
talan, ennek a magának élő katholikus restaurációnak most már a 
magyar irodalomhoz? Hiszen tudvalevő, hogy az irodalmi megúj- 
hodás nem ebből a restaurációból pattant ki. Nem a templomfog- 
lalásokból, hanem a börtönéből kiszabadult gondolat térfoglalásá- 
ból lőn a mi föltámadásunk. Aki ezt nem érti, az az elfogulatlan 
itélkezés unitárius gondolatát gyilkolja, az magát gyilkolja, faját 
gyilkolja, nemzetét gyilkolja. Hát nem mindnyájunk szomoru magyar 
szegénysége, hogy ebben a szomoru korszakban mi unitáriusok 
elsikkadtunk, hogy a nemzetietlen kor pókháló szövedékében az 
unitárius fonál nagyítóval se födözhető föl? Az unitárius szépiro- 
dalmat ebben a korszakban jóformán csak egy ember, egy lengyel 
unitárius, Geyzanovics (Geyza) József nevü kolozsvári papunk kép- 
viseli, féllábbal ő is már a következő korszakban. Latin és magyar 
verseket irt, de igazán hires azzal lett, hogy a humort elég merész 
volt a szószékre is belopni. Az adoma szerint igy kezdte egyik 
halotti beszédjét: , Te tolvaj, te tolvaj, te tolvaj — halál!" Hát 
bizony az efféle humorizálásnak a szószéken — valljuk meg — 
nem igen van helye. Ez az izlés eldurvulásának, ez az elparlagia- 
sodásnak a jele. Aminthogy úgy is volt: a sok nyomorgatást meg- 

úsztuk valahogy, de közben elparlagiasodtunk. (Szegény ember 
komisz ember.) A XVI. század szellemi életének unitárius arisz- 
tokratáit hiába keressük a Bessenyeiékkel megújult új magyar iro- 
dalmi világban. A harcosok közt még egyelőre hiába keressük az 
unitáriust. Papjaink és intelligentiánk szellemi szinvonala alantas, 
parlagi. Nincs tudatában előkelő szellemi örökségének. 

Hova szorul ilyenkor a Múzsa? A kolégyomba. S mit csinál 
ott? Mesterkedik, virtuskodik. Játszik a rimmel és ritmussal s meg- 
énekli azt is, amiről beszélni sem igen illik. Az irodalmi megújho- 
dás irányai között az egyiket nesferkedők cimen tartja számon az 
irodalomtörténet. Szomoru dicsőség, hogy ennek az iránynak a pro- 
testáns kolégyomok voltak a melegágyai. A reformátusoknál Deb- 
recen, nálunk Kolozsvár és főleg Torda. A versfaragást úgy gyako- 
rolták itt, mint a betüvetést. A forma volt a fontos, nem a tartalom. 


. Anagrammokban, mesterkélt összeállításu keresztekbe, körökbe, 


koszorukba fonva, a sorok elején, közepén vagy végén rejtélyes 
sententiákat föltüntető vers-műépitményeket fabrikáltak. Kollégiu- 
munk könyvtárában rengeteg ilyen vers van ebből a korból kézíirat- 
ban. Egyik ilyen versbokréta pl., melyet Szikszai Susanna leányzó 
névnapjára költött diákkorában Stephanus Székely de Aranyasrákos, 
a Székely Sándor püspök apja, ilyen cimet visel: ,Áldásoknak 
kedves harmattya, mely tsepegett Nemzetes Sz. Susanna Iffiu Asz- 
szonyka gyöngyöl nyilt Neve Napjának pirosló Hajnalán az Magyar 
Uttzai Magyar Helikonban egy tanulatlan Múzsának bárdalatlan[!] 
Pennájából 1787-ben". — Pedig hát még most nem is olyan bár- 
dalatlan ez a penna. Bárdalatlanná akkor lesz csak igazán, mikor 
már fölszentelt pap a gazdája. Fönnmaradt versfüzetében olyan 
nyers. gorombasággal szedi le a szentelt vizet a káli menyecskékről 
a káli pap, Tiszteletes Székely István uram az ő — egyébként pom- 
pásan csengő verseiben, hogy az elfakult sárga papiros is belepirul. 
Érdekes tudnivaló az is, hogy ezek a mi megújhodás-korabeli bár- 
dalatlan pennáju diákjaink nagyobbára mind a tordai Gyöngyösi 
János, a hires leoninus versfaragó hatása alatt állanak, jobbára ők 
is mind leoninusokban kisérleteznek. Ez a hagyomány Tordán az 
én diákkoromig fennmaradt. Az öreg Albert papnál még igy kellett 
verselni. Az adoma szerint egy turi diáknak sehogysem sikerülvén 
a kadencia, az öreg úr igy segitett rajta: Na, irjad, , Isteni hagyma- 
tokány, Ostoba turi mokányf. Ilyen iskolából került ki s ilyen kör- 
nyezetben nőtt fel az újkori magyar irodalomnak első unitárius 


vallásu büszkesége : 

Aranyosrákosi Székely Sándor. Az irodalomtörténet úgy állitja 
be, mint a nagy Vörösmarty mesterét, mint egy új költői iránynak 
és műfajnak, a romantikus hexameteres eposznak első fecskéjét. 
A magyar irodalomtörténet atyja, Toldy Ferenc, azt mondja az ő 
kis eposzáról, hogy csodálatos sugallat műve. ,Oly világot nyit 
meg szemeink előtt, oly hang üti meg benne füleinket, amilyen 
költészetünkben azelőtt soha." Beöthy Zsolt is különösen kiemeli, 
mennyire új és szokatlan a Székely S. hangja. Szószerint ezt 
mondja: , Uj és újító szellem leng benne: a magyar ősmondákból 


meriti tárgyát, összeszövi azt egy, a hagyomány vékony szálaiból 


költött nemzeti mitologiával, áthatja lelkesedésével a régi dicsőség 
iránt s ezzel a nemzeti regényes eposz útját megmutatja." Ha ezek- 
hez az előkelő helyről jött elismerésekhez hozzácsatoljuk a Vörös- 
martyét, aki maga is hálásan elismerte kezdeményező mesterének 
Székely Sándort, nem szorul tán bizonyitékra a Sz. S. irodalom- 
történeti jelentősége, hogy az ő bélyege , rajta van még Vörösmarty 
legnagyobb eposzán is nemcsak az anyag megválasztásában és a 
hagyomány nemzeti fölfogásában, hanem az epikai nyelv jellegé- 
ben és a verselésnek ritmikus hullámzásában is." (Heinrich G.) 
Ez ma már irodalmi köztudat s csak azért tartottam szükségesnek 
idézetekkel alátámasztani, mert éppen itt ezen a helyen egy nehány 
évvel ezelőtt ellenkezőt hirdetett s kétségbevonta Székely S. kezde- 
ményező voltát s Vörösmartyra tett hatását egyik unitárius tanár- 
kollégám. Az igazság az, hogy Székely Sándorral a nyomaveszett, 
szineveszett unitárius fonál újra elő került a magyar irodalom szö- 
vedékében s aki újra szinrehozza, az nem tagadja meg székely 
voltát, unitárius voltát, ott jár, ahol ősei jártak, harcban és béké- 
ben a magyar sereg előtt, az élen, hol ember kellett a gátra, kar, 
sziv és ész az úttörésre. 

Ezt és ennyit kell tudni minden unitáriusnak A. Székely Sán- 
dorról. Egyébiránt Székely Sándor nem sokat adott az egész költői 
dicsőségre és hirnévre. Ifjukori kisérletnek, a fiatal sziv és elme 
kedves játékának tekintette az egész Helikont s a komoly férfikor 
komoly feladatai közeledtével úgy otthagyta Apollót, mintha sose 
csókolta volna homlokon a Múzsa. S" újra csak akkor látogatott el 
Helikon szent berkébe, mikor egyházának új Énekeskönyvet kellett 
adnia. Székelyt, mint költőt, kemény, komoly férfiasság jellemzi, 
ezért és ebben rokonszenves. Bár igaza van mai utódjának a püs- 


pöki székben, hogy ami lirai költeményeit illeti, a ratio nalismus — . 


s tegyük hozzá, a hideg unitárius józanság — a lirai hangulat hát- 

rányára van. Az eposzi kürtöt adta neki inkább a természet, mint 
maga mondja magáról Toldyhoz irt levelében. Külön ki kell émel- 
nünk, hogy a legnehezebb versformában, az alkaiosiban csodálatos 
könnyüséggel mozog. Férfias ereje itt nagyszerüen is érvényesül: 

Irodalomtörténeti jelentőségben Székely Sándort ezideig még 
csak egy unitárius költő múlta felül, Kriza János. Vele még egy- 
ideig senki sem veheti fel a versenyt, mert ami szint, jelleget, el- 
ismerést és méltánylást kapott vagy adott az unitárizmus a magyar 
irodalomtól, vagy a magyar irodalomnak, azt jóformán csak Krizá- 
tól és Krizában kapta és adta. Szinte azt mondhatnók, ő a magyar 
irodalom unitáriusa. Minket benne és általa ismernek az irodalom, 
a szépirodalom berkeiben s tegyük mindjárt hozzá, hogy a kellemes 
oldalunkról ismernek. (Mert van nekünk bizonyára kellemetlen is, 
de ezt miért tálaljuk és találjuk ki mi?!) Maradjunk csak Krizánál. 
Mit is adott ő csak nekünk ? Mert irók, költők nagyságát és jelen- 
tőségét úgy mérik le, hogy megkérdik, mit hoztál, mit adtál, mit 
hagytál ránk örökségül, poéta? Száz s egynéhány súlyos kötetet — 
szól az egyik. Leméretik. a százegynéhány súlyos kötet s bizony 
sokszor megeshetik, hogy könnyünek találtatik. Betünek, csak betü- 
nek, szónak, csak szónak, izzadságnak, csak izzadságnak. Egyetlen- 
egy picike kis versecskét hagytam rátok — szól a másik. Leméretik 
a vers is, talán nehéznek és ragyogónak találtatik, szinaranynak, 
vagy annál is értékesebbnek, ért buzakalásznak. — Nem aranyat 
és nem buzát hoztam nektek — szól a harmadik —, én a szive- 
met, én az értetek virrasztott éjtszakáimat hoztam el nektek. Lemé- 
retnek az éjtszakák és leméretik a szeretet. Leméretik a tömjén és 
a myrrha, mert van, aki azt hoz. És leméretik a korbács, mert a 
költők azzal is kedveskedhetnek. Leméretik minden, hogy elváljék, 
ki mit ér. 

Hogy mit ér Kriza, hogy mit hozott Kriza? Nem tömjént és 
nem myrrhát, nem korbácsot és nem ostort, nem betüt és nem 
súlyos köteteket, nem éjtszakákat és nem izzadtságot, nem is ara- 
nyat és nem is buzát. Ő virágot hozott, vadvirágot. Vadrózsákat 
hozott a nemzetnek. A nemzet vadvirágait hozta el a nemzetnek. 
S ezt mondta: Szegénynek hittek és hirdettek téged, én édes fajom. 
Józannak és dalnélkülinek. Nem vagy szegény és nem vagy dal- 
talan, én édes fajom, te társtalan idegen az idegenek közt. Gazdag 
vagy, te vagy a leggazdagabb a világon. Ide nézz, itt a bizonyiték, 
a Vadrózsabokréta. Te daloltad, te álmodtad, a tiéd. Egy nemzet- 
nél se vagy alábbvalóbb. A legköltőibb, a legtehetségesebb faj vagy. 

Régi unitárius költők. 
Bokréta az Úristen kalapján. Higyj magadban, bizzál magadban, 
becsüld meg magadat és a magadét, hogy mások is megbecsülhessenek. 

Ha sokkal, sokkal szerényebben is, de ezt mondja Kriza. Mi 
pedig állapítsuk meg, hogy ha az emberiségnek azok a legnagyobb 
jóltevői, akik fölemelik a lelkeket, akik hitet prédikálnak, akik az 
élet melegét öntik a pusztuló faj csüggedt ereibe, akkor a mi sze- 
rény Krizánk joggal foglal helyet a magyarság legnagyobb jóltevői, 
a magyar halhatatlanok között. 

Érdeméből semmit se von le az, amit itt-ott, éppen unitárius 
körökben hall az ember, hogy hiszen a Vadrózsákat nem is ő, ha- 
nem az unitáriusok gyüjtötték, ő csak gyüjtette. Hát persze, hogy 
persze. Ugyanilyen logikával azt is hibájául lehetne felróni, hogy 
nem is ő, hanem az unitárius nép, az ő nyája költötte azokat a 
szép nótákat. Mintha azt mondanók : Kicsi legény az a Lönnroth, 
csak gyüjtötte s nem irta a Kalevalát. Hát hiszen éppen ebben 
különlegesen nagy és maradandó a Kriza dicsősége, mert koszoru- 
jában osztozik minden unitárius. Ő a magyar Lönnroth. S mint 
mondám, mi unitáriusok ezidőszerint és ezideig benne és általa 
élünk legigazábban és legintenzivebben a magyar szépirodalomban. 
Ő a mi képünkre s mi az ő képére vagyunk faragva. Talán nem 
hasogatjuk az egeket, talán egy kicsit élhetetlenek is vagyunk, talán 
egy kicsit többet kellene biznunk magunkban, talán nem kellene 
otthagynunk a Múzsákat, mihelyt lerugjuk a gyermekcipőket, talán 
nemcsak akkor kellene kitennünk magunkért, ha alkalmat adnak 
rá, talán, talán... Ah, ne beszéljetek bolondokat. A Kriza János 
szerény, de büszke önérzete tudja jobban. Belül érezd magad vala- 
kinek, ne kivül. Egyéb úgy is mind csak füst és pára. 

Krizával egyszerre lépett fől Szentivánvi Mihály az 1839. évi 
Reményben. A Reménynek — most megállapithatjuk — kétségkivül 
Szentiványi volt, még Kriza mellett is, a legizmosabb tehetségü 
tagja. Kemény Zsigmond és Gyulai Pál egyaránt sokra értékelték. 
Dalai közül a Bekecs alatt Nyárádtere maig is él. Ez a legnagyobb 
bizonyíték kiválósága mellett. Sajnos, fiatalon elment s a hozzá- 
füzött reményeket nem válthatta be. 

Szentiványi és Kriza irodalomtörténeti jelentősége is nagyi 
Remény cimü zsebkönyvükkel (az 1840. és 1841-it egyedül Szent- 
iványi szerkesztette) — mint Gyulai Pál megállapitja — körükbe 
vonták az erdélyi szépirodalom valamennyi jobb erejét, sőt Magyar- 


országiakat is. Az a bizonyos unitárius fonál újra irányitó szerep- 
hez jutott. 


— 268 — 


998941 1YNVBS 


B — Bódi sünttárlas köd 

A Remény-taposta úton s az iskolai önképzőköri Remény 
szárnya alatt és szárnya alól nőtt ki aztán Krizától Jókaiig és Ba- 
rabás Ábelig, sőt hogy az élőket is belefoglaljam, Balázs Ferencig 
és a Tizenegyek-ig jóformán mindenik régi és új unitárius költő. 
Számra nézve elég sokan vannak, de az önképzőköri nivón, vagy 
a helyi jelentőségü alkalmi poetáskodáson felül — valljuk meg az 
igazat — kevesen emelkednek. Ez nem kicsinylés rájuk nézve. Ez 
a minden képzeletet meghaladó tempóban haladó magyar irodalmi, 
szépirodalmi föllendülés megbecsülése. Székely és Kriza tudták, 
miért állnak félre: Vörösmarty, Petőfi, Arany és Jókai után és mel- 
lett nagy gyertyát gyújtson, aki égni s főleg világitani akar. Krizáék 
után értelme sincs már, hogy a vallása után érdeklődjünk a poétá- 
nak. Nevetséges dolog volna, ha Vörösmartyt a katholikusok, 
Aranyt és Jókait a kálvinisták, Petőfit és Berzsenyit a lutheránusok 
sajátitanák ki, mint a magukét. Petőfi legalább éktelen dühbe jönne 
s amilyen szabadszájú, odakiáltaná: Tompa Miska kálvinista tisz- 
teletes uram a lutheránus, őtet szeressétek, nekem hagyjatok békét. 
A felekezetiességnek ma már hál Istennek még az egyházi ének- 
költés terén sincs semmi célja és értelme: a legszebb unitárius 
egyházi éneket Szabolcska Mihály irta, Dávid Ferencet és Székely 
Sándort viszont a reformátusok is éneklik. A szépnek nincs fele- 
kezeti szine s az ősmagyar Mária-siralmakon az unitárius könny 
is kicsordul. 

A felekezeti különbségtételnek poeták között már csak azért 
sincs semmi értelme, mert azok ma jóformán mind egy valláson 
vannak. Illetlen nagyzolás volna azt mondani, hogy mind unitáriu- 
sok (ennek ellene mondana a betű, az anyakönyvi bejegyzés). Mon- 
juk inkább azt, hogy mi unitariusok vagyunk az ő vallásukon. Mi 
mindenkivel egy vailáson vagyunk, aki hisz a mi Istenünkben s 
akinek komoly, de elfogulatlan lelkiismeretbeii kérdés az ő vallása. 
Ugy-e, hogy igy már elég sokan vagyunk s az ilyen beskatulyázás 
ellen még a legradikálisabb Petőfi sem tiltakoznék. Legfeljebb csak 
engem állítana lehetetlen feladat elé az új helyzet: minden vala- 
mirevaló poetáról kisüthetném, hogy egy valláson van velünk s 
számlálhatnám őket holnap reggelig. Maradjunk hát csak az anya- 
könyvi bejegyzések alapján számontartható unitárius poetáknál, a 
Remény neveltjeinél : j 

Tiboldi Isíván. Parlagon maradt őstehetség. Halhatatlan rig- 
musok szerzője. Középlény a költő, a vándorlantos és a páskilus- 


szerző között. 

Sebes Pál. Toroczkói kántor. Nagy pedagogus. Sátoros-ünnepi 
köszöntőit, veszekedő verseit ma is kántálják az aranyosszéki fal- 
vakban. Egy énekével az Énekeskönyvbe is bejutott. 

Rédiger Géza. Szabédi pap. A Remény neveltjei közt a hozzá 
képest modern Jékeit nem számitva, a legizmosabb költői tehetség. 


A kapcsolatot is legtovább megőrizte a kollégiumi ifjúsággal. Lélek- 


ben mindig velük van. Első költemény-kötetét is nekik ajánlja. 
Viszont az ifjúság is szereti Rédigert. ,A dalnok iskolája" cimű 
költeményével minden ambiciózus szavaló megpróbálkozik. Költé- 
szetének legérettebb termékei öreg korában irt zsoltárforditásai. A 
biblia zordon fenségű költészete nem volt idegen az ő kemény, 
férfias egyéniségétől. A Uram, ki búsulsz cimű zsoltára örökéletű 
költemény. 

Nagy Lajos. A poetika tanára. Lelkes magyar s a szabadság- 
és hazaszeretet lelkes utánzengője. Budenz fölfedezője, a Mátyás- 
szobor keresztapja. Derült optimizmusra hajló, harmonikus lélek. 
Az ,óesztendő-lyukaskendő" vanitatum vanitását egészséges élet- 
flozófiával zengi meg (ez a legéletrevalóbb költeménye), de ódát 
sosem lett volna szabad irnia. 

Nagy Albert, a szellemes rim-kovács Nagy Gyulának ábrán- 
dos lelkü, mélyen érző testvérbátyja. Eszményi világban él, az élet 
reális értékeinek halvány sejtelme nélkül. Szelid, naiv, vértelen 
Schöngeist. Elkésett romantikus egy minden hájjal megkent realis 
világban. Az önképzőköri eszményeket holtáig hordozta puritan 
tisztaságú becsületes lelkében. 

Murányi Farkas Sándor. Költeményeit a papnövendékek ön- 
képzőköre adja ki. Ez a költészet (mint maga jellemzi) , halk moraju 
patak". Nemes eszmények szolgálatában áll, telve meleg szeretettel 
minden iránt, ami szép, nemes és eszményi. Ir népdalt, szerelmi 
dalt, lerója a köteles szerelmi vallomást Petőfi, Tompa és Arany 
szellemének, kiket kimutathatóan utánoz. Kedvelt eleme mindenek 
felett az óda, Ünnepi poetája volt az unitárius ünnepélyeknek. Min- 


dig lelkes, de a szép, nemes gondolat sokszor belevesz az áradatba . 


vagy elszintelenedik a sok szótól. 

Tarcsafalvi Albert, Igazgató-tanitó, Gárdonyira emlékeztető 
selímademan. Gárdonyira emlékeztet lelki alkata is. A családi apró 
örömök meleg szivű poetája, székely fajának sok kedvességével, 
természetességével, egyszerűségével és szeretetreméltóságával. Egy- 


házi éneket, vallásos tárgyú költeményeket is irt. Az Unitárius Köz- 
löny házi poetája volt. 

3 Régi unitárius költök. 

Ejszaki Károly. Kolozsvári államvasúti főfelügyelő. A Petőfi- 
Társaság alelnöke. A Dunántúlról került Erdélybe s a lelkiismereti 
szabadságot mindennél többre becsülő emelkedett szabadelvűsége 
hozta az unitárius Táborba. Hódító intelligentia. Szellemének ele- 
vensége bőven ömlő egészséges humorban s sziporkázó ötletekben 
áradt ki. Vigjátékokat és bohózatokat irt, de inkább csak fiatalabb 
korában, a Bach-korszakban. A Cydoni alma jókora szinpadi sikert 
is aratott annak idején. 

Árkosi Ferenczi Kálmán. Meleg érzelmek halk akkordu, méla 
borongású hegedűse, de érzi és érti székely fajának végzetes tra- 
gikumát is. Petőfi az ideálja. Ha hazáját s szabadságát emlegeti, 
az ő keble is szentegyház. Egy Apostol-ra emlékeztető elbeszélő 
költeménye is van, amelyben azonban csak a szertelenség emlé- 
keztet a mesterre. Fiatalon hunyt el, kiforratlanul. Kár érte, mert 
humora s egész rokonszenves egyénisége jellegzetesen székely. 

Demeter Dénes. Pap. Az örökké lelkesedők becsületesen jóhi- 
szemű, de kevés dohányú fajtájából. Szerelmes az önképzőköri 
szépbe, a szépen szóló szép szavakba, de főleg a saját lelkes hang- 
jába. Csak igy érthető meg, hogy verset irt. 

Györffy József. Könnyen verselő, nem tehetségnélkül való, 
nyugtalan bohém. Sokban emlékeztet Felvinczy Györgyre, kinek 
egyébként is szűkebbkörű patriotája. Költeményei nem normalis, 
különc embernek mutatják. Irt egy rakás furcsa torockói népbal- 
ladát torockói dialektusban. Pályája és költészete akkor ivelt a zenit- 
jére, amikor valami politikai vétség miatt martir-fogságot szen- 
" vedett. Politikai Szatirái a képviselőházi ellenzék támogatásával 
és tapsai közt jelentek meg. Véres-szájú, mint valami forradalmi 
demagóg. 3 j 
Dr. Barabás Ábel. Szegény jó Ábel, az örökké szenzációkban 
utazó, hihetetlen ambiciójú, csodálatos önbizalmu, bámulatos mun- 
kabirású és szédületes termékenységű szegény Abel. Embernek a 
legérdekesebb, barátnak a legjobb és legérdektelenebb, mert sosem 
lakott másban. Elég volt neki a maga énisége, azzal éppen elég 
baja akadt, hogy hova és miként helyezze el. Mert hogy föltétlenül 
él kell helyeznie, aziránt soha egy percig se voltak aggályai és 
serupulusai. De volt is ám tehetsége hozzá. Máról holnapra bele 
tudott mindenbe nőni. Tegnapelőtt még a padban szorongó diák, 
tegnap már félelmes bátorságú műkritikus és aesthetikus, mára 
virradólag esperanto-szaktekintély, holnap orosz műforditó és (0e- 
the-magyarázó, holnapután zenetudós s irni tanítja, elevenen irni 

Goethe sürűvérű, nehézkesen alapos fajtáját. Költővé és regényiróvá — 
a háboru tette. Itt is szenzációkban utazott. A jövő évtized hábo- 
ruját álmodta meg és harci szonetteket irt. Harci szonett? Fából 
vaskarika. De miért ne, ha Ábel úgy akarja. Ha a harcias elegiából 
lehetett egy pár évezred alatt búsongó költemény, Abel csak siet- 
tette a maga csodáját, nála forditva a szelid szonettből lett, dictum- 
factum, holnapra virradólag vijjogó viharmadár. De mennvi egyéb 
s milyen boszorkányos merészségű és gyorsaságú tervtől duzzadt 
a Barabás Ábel kiszámithatatlanul gazdag tarisznyája. Szegény jó 
fiú, te örök meglepetés, de nagy kár, hogy nem Brassai bácsitól 
tanultad a tempót. 3 
Jékey Aladár. A végire hagytam. Okom van rá. Úgy érzem, 

hogy ebben az én unitárius poetákból kötött koszorúmban sok az 
elfonnyadt, vagy egészen elszáradt virág. Elszállt az illatuk, vagy 
ami annál is roszszabb, megsavanyodott, megáporodott. Az ilyen 

virágot csak az nem dobja ki az ablakon, akit érzelmi szálak 
. fűznek hozzá. Az idő, haj az idő kegyetlen ellensége virágnak 
és poeténak egyaránt. A virág elhervad, az illat elszáll s itt marad 
egy dohos sárga füzet. Jékey is csak ilyen szinehagyott, poros 
verses füzet, de ha kinyitom, friss fehérrózsa illat árad ki belőle, 
mint a Kriza Vadrózsáiból, a Jékey virágjai még üdék, még 
nem áporodottak. Úgy látszik, Jékey él, sőt holnap is élni fog. 
Miért? Nehéz azt igy hamarosan megmondani. Talán mert meg- 
érezzük benne, hogy nem erölködik s hogy nincs benne semmi 
kezdetleges önképzőköri félszegség. Ember van a sorok mögött, 
akinek mondanivalója van s úgy és azt mondja, amit mondani 
kell s azt sem erőszakolja ránk. Énekel, mert énekelnie kell: 


Doromb biz ez, együgyü hangszer, 

De én azért csak pengetem. 

Nem a zajos külső világnak, 

Csak úgy magamnak ide benn. 

A zengő szférák kék egéből 

Hullott nekem e kis doromb. 

Nem hallok semmi földi zúgást, 

Ha lágyan a fülembe zsong. ; 


S még egy titka lehet a Jékey örök fiatalságának. Az ő her- 
vadatlanságának titka éppen ez az ő örök fiatalsága, Az örök szép 


— 272 — 


Régi unitárius költők. 


iránt fogékony lelke megérzi az új idők új fuvallatát. Uram, bo- 
csásd meg neki, csapták össze a kezüket a nagyfejüek, ez a Jékey 
megbolondult, már Adyt is poétának tartja s valósággal házal vele. 
Pedig hát Jékey bácsi tudta mit csinál, A költőnek nem szabad 
begubózkodnia a modorosságok bagolyvárába : , Dádék, virrad, le 
kell már tenni, ablak alatt kacag a hajnal". Adyt és az új magyar 
poézist aligha ismerte valaki jobban az öreg Jékeynél. Klasszikus 
tömörséggel állapítja meg és szűri le Ady értékét, anélkül persze, 
hogy a maga, tisztább vizeken evező költői hitvallását föladná. Az 
öreg lelke gyökereig meg volt győződve s nem egészen alaptalanul, 
hogy az új vizeken evező Messiásnak, Adynak, ő (Jékey Aladár) a 
Keresztelő Jánosa. 

Nem áltatom magam azzal, hogy minden régi unitárius poétá- 
ról beszéltem. Hál Istennek, éppen elegen vannak ahhoz, hogy 
kihullhattak a rostából, vagy még inkább bele se kerültek. Már le- 
zártam a sort, amikor azt hallom, hogy az Ábrányi-család is uni- 
tárius. Ráadásnak ugyancsak kellemes meglepetés. Megkoronázássaj 
is fölérő akaratlan elrendezés: a végén egyes virág helyett mindjárt 
egész bokor, egy művész familia. De kivált Ábrányi Emil, a Már- 
ciusi dalok lánglelkü költője, Cyrano de Bergerac mesteri forditója, 
mint korának is kétségkivül egyik legkiválóbb lirikusa, éppen elég 
előkelően hangzó név ahhoz, hogy vele a sort befejezhessük. 

Mégse menjünk addig el, amig egy titkon fölkinálkozó és 
fölkivánkozó kérdésre nem felelek. 

Azt kérdezhetné tőlem itt most valaki, de hát mi értelme volt 
ennek az egész felekezetiességnek. Mért kellett unitárius költőkből 
kötni azt a csokrot? Hiszen ugyanilyen joggal külön lehetne, teszem 
fel, válogatni a vöröshaju, vagy a balkezü poétákat is. Mentségemül 
legyen mondva, hogy talán mégsem egészen igy áil a dolog. A vallás 
(éppen úgy, mint a fajiság) tán mégis csak lényegesebb ismertető 
jel, mint a vörös haj. A vallás életfilozófia, a vallás világszemlélet, 
a vallás gerinc, a vallás az ember. A vallás valahogy meghatározza 
az embert. Nem volna hát hálátlan föladat utána gondolni, ha csak 
futólag is, van-e valami olyan közös tulajdonság, sajátság És jelleg- 
zetesség, ami egyetemesen jellemző az unitárius költőkre. En its 
anélkül, hogy a kérdés bővebb fejtegetésébe belebocsátkozhatnám, 

Á ilyen vonást látok. 
Ész teteő az, hogy egyszerüek, igénytelenek, puritánok. Csak 
költő nem igen van köztük. Ha verselnek is, amig fiatalok, a férfi- 
kor közeledtével egyéb dolog után látnak. Az élhetetlenségig ambi- 

ciónélküliek. Vagy csak tehetségük határaival vannak tisztában? 
Van kivétel is persze. Az önképzőkört holtig járók. 

Második jellemvonásuk az, hogy világos fejüek és itéletüek. 
Feltünően józanok. Képzeletük nem áll arányban értelmükkel. Mint 
poéták, talán ezért nem igen viszik túl a középszerüségen. De 
szemük, önkritikájuk az van. Elég Krizára és Székelyre gondolni. 
S ami a jelent illeti, bár ez már nem az én rétem, kell-e csatta- 
nósabb bizonyiték, mint a Gyallay világos szemü és kritikáju tiszta 
székelysége a felelőtlenül székelykedők szertelenségeivel szemben ? 

Harmadik jellemvonásuk, hogy új utakon szeretnek járni s 
egy lófővel előbb, mint más. Hamarább megérzik az idők jelét. 
Nem gubózkodnak olyan hamar be az előitéletek bagolyváraiba, 
tovább maradnak fiatalok, előre néznek, hirvivők szeretnek lenni. 
S hogy: mért és miben járnak elől? Nem azért és nem abban, 
mintha ők találták volna föl a puskaport. Tán nem is tudják min- 
dig, amikor elől járnak. Csak előörsök, csak úttörők, csak kezde- 


ményezők, csak Keresztelő Jánosok. A nagy ágyu utánuk jön: . 
Székely Sándor után Vörösmarty, Kriza után Petőfi, Jékey után Ady. 


Csak minden tizedik magyar székely s csak minden századik magyar 
unitárius. Egy csepp a nagy tengerben. De nem különös-e, hogy 
a székely s a székelyben az unitárius mindenütt ott van, mint elő- 
futár, mint eszmeérlelő, mint előörs, mint útcsináló.)) Mintha csak 
krónikáinkat hallanók a magyar sereg élén járó siculusokról. Mi a 


faji jellemvonás, ha ez sem az? S miben gyökerezik a mi unitá- 


rizmusunk, ha nem a fajiságunkban ? Valami titkos, valami ösztön- 
szerü, valami végzetes szabályszerüséggel ható erő működik itt 


közre, melynek a titka vérünkbe, fajiságunkba, lelki alkatunkba van 


beleirva. Jó erről úgy néha-néha gondolkozni. De most sürgősen 
át kell adnom a szót s a helyet a fiataloknak, mert még rám találja 
dörögni Jékey bácsi : 

Dádé, virrad! Le kell már tenni. 


Ablak alatt robog a nappal. Hadd robogjanak hát elő a fiatalok. . 


Pálffi . Márton. 


Erdélyi Szemléjével legelőször eszmélt öntudatra az összeomlás után. 


Szög üz I - 


1) Az újabbak közül érre S. Nagy László títkárunk a bizonyiték, ki : 

Amilyen hihetetlennek tetszik talán sokak előtt, épen 
olyan egyszerü kérdés, vagy ha ugy gondolják, épen olyan 
kényes és nehéz dolog — modern unitárius költőkről be- 
szélni. Hát ilyenek is vannak, kérdezheti cinikus fölényeske- 
déssel, aki távol él a mi szük határok közé szoritott, de e 
határokon belül annál intenzivebb, érdemesebb és értékes 
munkát teljesítő irodalmi életünktől. Vörösmarty Mihály 
utját egyengető aranyosrákosi Székely Sándor s halhatatlan 
emlékü vadrózsa-gyüjtő Kriza Jánosunk után valóban ne- 
héz nekünk unitárius költőket idézni s még nehezebb — mo- 
dern unitárius költőkkel dicsekedni. Deha egy kis engedé- 
kenységet teszünk s a költőt nem mérjük csupán Petőfi, 
Arany, Ady szellemi nagyságával s megelégszünk azzal az 
esztétikai megállapítással, hogy mindenki költő, aki gondola- 
tainak szavakká érlelésével vissza tudja adni a lelkében mu- 
zsikáló mélyebb érzéseket s azokat velünk érzékelhető módon 
el is tudja képzeltetni, akkor tagadhatatlan, hogy Kriza óta is 
van néhány költőnk s ma is vannak, akik szavaik pisla- 


mécseseivel meg-megpróbálják bevilágítani a lelkek mélysé- 


gének bánya-sötétjébe. S ha e szó: modern, nem irányt, ha- 
nem időszakot, ujkorit, jelenkorit jelent, akkor egy kis uni- 
tárius öntudattal megengedhetjük magunknak, hogy néhány 
inai versirónkat modern költőnek nevezzük s ugyanannyi 
kötelességérzéssel számon is tartsuk őket. 

Az utóbbi idők legértékesebb modern versirói egyénisége 
kétségtelenül Jékey Aladár volt, minthogy azonban halálá- 
val ő már kilépett az általam jelenleg számon tartott mai 
idők költői sorából, rangban és sorban első helyen Józan 
Miklóst illeti, hogy néhány vonással felrajzoljam költői pro- 
filját. Mert Józan Miklós, a magyarországi egyházkerület 
népszerü püspöki vikáriusa, messzibe nyuló ifju esztendei- 

ben szintén a Pegazuson indult neki karrierjének s verseit 
értékként becsülték az akkori folyóiratok. De aztán mindin- 
kább hütlen lett ehhez az ifjonti szerelméhez s mind keve- 
sebbet irt. Dávid Ferenc születésének 400 éves emlékünne- 
pén, Déván előadott  , Dávid Ferenc emléke" cimü verse 
szépségeivel sokáig varázs alatt fogja még tartani az unitá- 
rius sziveket, épugy, mint többi fenkölt szárnyalású, ma- 
gasztos eszmékért lelkesedő költeménye. Versei közül né- 
hány angol lapokban is megjelent, de kötetben, tudtommal, 
nem jelentek meg. 

Vele ódai hévben s bizonyos mértékig a versek belső 
lelki konstrukció szempontjából is rokon: Pálffi Márton, a 
kolozsvári kollégium értékes és neves tanára. Az egykor töb- 
bet szereplő Pálffi nevét is mind ritkábban olvassuk mos- 
tanság irodalmi lapjainkban s ezzel szemben egyedüli, bár 
nem teljes vigaszunk, hogy vallásos lirája viszont annál 
erőteljesebben csendült meg. Valóságos élmény olykor, ha 
. Pálffi zengő sorait halljuk s ha világi költészetével nem is 
emel obeliszket magának, de vallásos költészetünknek min-. 
denesetre egyik legsulyosabb veretü, legtekintélyesebb neve 
marad. Finn forditásai széles területen ismeretesek s aka- 
démikus körökben még mindig kapósak. Önálló verskötete, 
sajnos szintén nem jelent meg. 


Iegyidőben gyakran olvastuk az erdélyi lapokban  Hal- 
mágyi Samu udvarhelyi tanárnak a nevét hangulatos versei 
alatt, több kötete is jelent meg, de az utóbbi időkben teljesen 
elnémult lantja. , Ady magyarsága" cimmel megjelent köl- 
tészeti tanulmánya a 910-es években nagy érdeklődést kel- 
tett s modern irodalmi körökben reményeket füztek Hal- 
mágyi különben konzervativabb felfogásu munkásságához. 
Három versgyüjteménye is jelent meg, amik jogosulttá tették 
vele szemben a reménykedést. (Még egyszer és mindig, Ha- 
dak útján, Útam). Halmágyi azonban nem teljesitette a re- 
ményeket. I 

A fiatalabb generáció tagjai közül a legjelentősebb s 
valóban a legtöbbet igérő tehetség Jakab Géza. Irodalmi kö- 
rökben meglehetősen jóhangzásu neve van. , Álmodik a gyo- 
pár" cimü versével a Petőfi Társaság pályázatán is dijat 

nyert. Erős vénáju, gondolatokban s kifejezésben változatos 
szavu poéta. Népszerüsége is folyton emelkedő tendenciát 
mutat. Önálló kötetei: Erdélyi utakon, Álmodik a gyopár. 

Fekete Lajosra, a volt fogarasi, jelenleg  ürmösi pa- 
punkra is nyugodt lelkiismerettel mondom rá, hogy költő. 
A nevét unitárius körökben is alig ismerik, pedig a legerő- 
sebb tehetségü versirók közé is beillik. Ennek a kevésbbé- 
ismeretségnek egyik fő okát abban látom, hogy az előttünk 
még szokatlan szabad versnek a müvelője. De e szabad ver- 
sekben mindig a lélek muzsikája csendül s gondolatok vissz- 
hangoznak bennök. Egy kötete már megjelent. 

Unitárius köreinkben vele szemben a népszerüség örö- 
mét élvezi az asszonyi érzések halk szavu, finom költőnője: 
Ürmössi Károlyné. Egyháztársadalmi munkássága csak fo- 
kozta ezt a népszerüséget s a versei iránt való érdeklődést, 
mig , Pár szál virág" cimü kötetének egy-két versével való- 
ban hosszu időkre maradandóvá tette versirói érdemét uni- 
tárius irodalmunkban. 

Az unitárius irodalmi és hitélet annyiszor Íriss tüzet 
élesztett városában, Tordán, 1926-ban egy érdekesen kedves 
kis versfüzet jelent meg: , Száradt szirmok" cimmel, Albert 
Iván tollából. Ugy látszik, Albert Iván nem sokra értékelte 
annak idején költői tehetségét, hogy csak most, félszázaddal 
később adta ki ezeket a verseket. Pedig ezek a versek, főleg 
azonban versforditásai sokkal több méltánylást érdemeltek 
volna. Külön értéke a kis kötetnek a kötet előszava, mely 
visszaemlékezés a kolozsvári , unitarius kollegiumbeli olvasó 
társaságra" s mint ilyen, különösen unitárius szempontból, 
feltétlenül érdemes irodalomtörténeti dokumentum. 

Költő-papjaink közül Vári Domokos, a többiekkel szem- 
ben már veterán versiróink közé tartozik. Nem születési év- 
számra, hanem munkásságára való tekintettel. Versirói fel- 
készültségét hiven jellemzi ez a két sora: , Lelkemen ke- 
resztül öröm, bú, ha szállnak, Dalban: szerelemre és imára 
válnak." Több kötete jelent már meg. Dobai István a ,, Pizen- 
egyek" társaságával indult, de falusi magányában elhalkult, 
elcsöndesedett. Egy kötete van: ,,Messiásod" cimmel. Bara- 
bás Miklósnak , Lángok és tüzek" cimmel megjelent köteté- 

ben tagadhatatlanul felcsillámlott egy-egy gondolat, egy-egy 
SOT. 

Néhány egészen fiatal versirónkat is meg kell emlite- 
nem. Fülöp Józsefnek Szegeden jelent meg első versesfüzete 
,, Vergődik, lázadoz a szivem" cimmel. Székely László Buda- 
pesten jelentetett meg másodmagával egy kis kötetet. Vernes 
Gyulának is sok kedves, finom, őszinte verse jelent meg fo- 
lyóiratainkban. Kár volna, ha megállana a fejlődés utján. 

Statisztikai szempontból kötelességem megemliteni, hogy 
e sorok irójának is jelent meg három versfüzete , Fehér uta- 
kon", ,, Véres mezőkön", , Késő köszöntés" cimmel s ha ugyan 
az időn tul is lépett azok értékén, de a , Késő köszöntés" egy- 
egy versét azért mégis szivesen idézgetik olykor-olykor. 

S. Nagy Láseló, 

Az idén, november 24-én volt 333. esztendeje, hogy ez az 
irántunk oly mostoha hónap kiragadta az élők sorából a leg- 
tudósabb unitárius püspököt, Enyedi Györgyöt. Rövid két 
évtizeden belül a második nagy csapás ez az élet-halál közt 
vivódó fiatal egyházra. Jogos fájdalommal kiálthatott föl 
Kósa János, a főjegyző, hogy: ,cecidit corona capitis nos- 
tra", mert Enyedi valóban nemcsak nagy tekintélyü koro- 
nája, főpásztora, fejedelme volt egyházának, hanem az uni- 
tárius tudományosságnak is európai hirü disze és büszke- 
sége. A három hármas évforduló alkalmából nem lesz idő- 
szerütlen föleleveniteni emlékét a nagy , háromság-tagadó- 
nak" három versben. Kortársai irták a veszteség fölötti 
őszinte fájdalom hatása alatt. Az ilyen alkalmi versfaragás 
szokásban volt régen. Epitaphiumot, dicsőitő verset minden 
jeles ember halálára irtak, akárcsak prédikációt. Hasonli- 
tottak is egymáshoz. Egyik olyan egykaptafáratermett, mint 
a másik: diákos emberek diákos kikészitményü műremeket. 
Pengett, pergett a distichon, ömlött-áradt bennük a conven- 
tionalis dicséret, lábrakelt az egész görög-római mythológia, 
a büszke daetylusok rogyadoztak a sok összelopott müvirág- 
tól, minden volt ott, ami szem-szájnak kellemes, egyedül csak 
éppen a poézis csurgott-csepegett bennük vékonyan. Néha 
azonban csoda is esett. Tán mert a diák a korlátlan lehető- 
ségek kiszámithatatlan bokra, vagy mert hogy az afféle vers 
olyan rövid, hogy Homeros akarva sem tudna elaludni ben- 
nük, megesett olykor-olykor a csoda is: a diák-ujjak néha- 
néha olyan pompás verset pattogtattak ki, hogy akár a gö- 
rög anthológia se különbet. Hány igazi Istenadta költői te- 
hetség szunnyadhat e holt formákban a föltámadás minden 
reménye nélkül. Életre kell hivni, nemzeti formába kell öl- 
töztetni őket, hogy hassanak. Ki kell ásni őket sirjukból, a 

holt-latin kriptákból. Csak igy válik el, poezis lüktet-e ben- 
nük, vagy egyéb. A nemzeti idioma hamar elárulja, azt nem 
lehet olyan könnyen becsapni. 

Az Enyediről szóló három vers beszél mindenik magáról. 
S beszél Enyediről is. Amit Enyediről mond, meglepően jel- 
lemző Enyedire s a korra. Hosszu fejtegetésnél többet mon- 
danak. S amit sajátmagukról elárulnak, az sem lesz méltat- 
lan a megénekelt nagy emberhez. Ámbár nem egy értéküek. 
De lássuk elébb a verseket. 

Az elsőt Enyedi Explicationes . . . cimü müvének a Kollé- 
giumi Könyvtár Gedő-könyvtártestében meglevő egyik pél- 
dányában találtam beirva. E verset ismeri s olvasta Uzoni 
Fosztónál Jakab Elek is. A K. M. 1890. számában (239. Il.) 
le is forditja prózában, de az eredeti latin szöveget nem közli 
(a fordításból gyanithatólag tán a szöveg romlottsága miatt. 
is.) Azért a forditással együtt álljon itt az eredeti is: 


Ji 
Epitaphium G. Enyedini. 


Artes et linguas docuit verbumgue tonantis 
(Grandia leeturis et monumenta dedit. 
Relligione(!) deum ceoluit, cui cuncta ministrant 
Otfficiis homines, vir pius atgue gravis. 
Dignus erat Parca nunguam veniente necari, 
Dignus erat semper luce manente frui. ! 
Occidit eximius iam laude Georgius alta, 2 
Oceidit et superas nunc colit ipse domos. ! 


széptudományt, nyelvet tanitott s tanitott a felettünk ú 
Mennydörgő hatalom lénye, mivolta felől, I 
Istenről, aki egy s akit illet minden imádat. i 
Olvasd s megcáfold, emberi ész, ha tudod. 
Haj, az örök tudománnyal mért nem jár örök élet?! . 
Méltatlan nem lett volna reá Enyedink. 
lélment, el, mert máshol vár már rája dicsőség: 
gi lakából néz most mireánk Enyedi. 
lézt a verset Uzoni szerint a temetés alkalmával irták, 
amikor is a tanuló ifjuság nevében Cromer Péter fejezte ki 
a halál feletti fájdalmát (K. M. XXV. 239.). Azt tenné-e ez, 
hogy Cromer Péter e verssel fejezte ki fájdalmát, tehát ő a 
versszerző, világosan nem lehet kivenni. 

Határozottan tudjuk azonban a szerzőjét a másik két 
(alábbi) versnek. Mindkettő megvan az Enyedi latin Expli- 
cationes-ében, amelyet tudvalevőleg Toroczkai Máté, a ké- 


sőbbi püspök rendezett sajtó alá s később leforditva is ki- 


adott. A versek alatt mint szerző szerepel a Toroczkai Máté 
neve. Minthogy Jakab Elek mindkettőt közli (K. M. HASZ VB 
itt megelégszünk csak a fordítással. Az egyiknek , Georgí 
Enyedim epttaphium" a cime s Einyedi sirkövére volt föl- 
vésve. Forditása: 


14 


Példánykép a tudásban, a szent erkölcs regulája 
S Isten igéjének szózatos ajku csöve, 

Enyedi György pihen itt lent, első papja Kolozsvár 
Városnak,. püspök, rászületett vezető, 

Föld, tenger s a titokzatos ég nagy doktora, Isten 
Egységének hős bajnoka, abba tudós. 

Haj, hogy e bölcs pásztor, e tudós rektor hamar elment 
S csak két lustrumon át volt hivatott vezetőnk. 

Egyezeren szekerét hatszáz év vitte peregve 
Három hiján, hogy ránk szakadott a csapás. 

Jött a nekünk oly szörnyü november, jött s kebelünkről 
Negyvenkét évvel elragadá Enyedit. 

Perg az idő, az enyészet az ur a nyomán, de hatalma 
Nincs Enyedin. Neve él. Őrzi, ki küldte, fiát. 


if4ie 
A másik vers cime Epigramma. Fordítása: 


Sírba, világtalan éjbe temették elleni Krisztust. 

S Krisztus szolgáit jelöletlen néma gödörbe. 
. Zord katonák rémült dárdája, riadt kelevéze 

Őrzi a sírt: Eddig s ne tovább! Meghalt aki meghalt! 
Égi sugár, ne ragyogj! — De az égi sugár csak azért is 
Fölragyog, égre kiált s diadallal szétveti zárját. 

S szétveti, szét mindig, mert ott fent egy örök Isten 
Él a felhők közt, lát mindent s gondja vagyon ránk, 
Férfiakat támaszt, lánglelkü, kemény koponyáju 
Férfiakat, Krisztus-sziveket, hogy a barna homálynak 
Rettentő átkát levegyék a vak emberi szemről 

S undok fertőjét a hazugságnak kiseperjék. 

Égi sugár, süss föl! Oh, érzünk, egy örök Isten 

S értjük szent fiad. Oszlik a köd s él Krisztus, a Mester. 


— 281 — 


Enyedi György emléke kortársai verseiben. . 


Oh, Enyedit ne feledd! Hogy az egy igaz Isten 
Egy s nem Háromság, Enyedink fényes tanítása. 
Oh, boldog korszak, szent föld, hol az Ur a halállal 
Meg nem halt Mester nyomain mást, újakat állít. . 


Eddig a vers. Ugy gondolom, hogy kivált ez utóbbihoz 
nem kell sok kommentár. Beszél az magáért. S beszél a szer- 
zőjéről, Toroczkai Mátéról. Aki igy versel, az költő a javá- 
ból. Akinek ilyen szeme van a történeti távlatok meglátásá- 
ra, aki ilyen klasszikus tömörséggel és befejezettséggel tudja 
összesüriteni a mondanivalóit, aki ilyen biztos kiszámitott- 
sággal halad s ilyen sorok közt sejtető művészettel fűz 
gyöngyszemet gyöngyszemhez, akiben ennyi lirai könnyed- 
ség és közvetlenség, ilyen áttüzesedett szent hevület izzik, 
akinek ilyen lendületes irama s ilyen fényes költői dikciója 
van, az igazi költő, ha nem is kerül elő több verse. Toroczkai 
Máté nem méltatlan tanitványa Enyedinek. 

S Enyedi? Mit is mondanak Enyediről e versek? A két 
első semmi különöset. Csak tudatában vannak Enyedi jelen- 
tőségének és kiválóságának s ézt meg is tudják mondani. De 
a harmadik, ez több mint Enyedi dicséneke, ez az unitáriz- 
mus, ez az unitárius szabadelvüség diadaléneke. Ez Enyedit 
s vele és általa az unitárizmust a haladó, fejlődő keresztény- 
ség történeti távlatába állitja. Megsejteti az unitárizmus 
fenségesen örök tragédiáját. Tudja, hogy az unitárizmus 
soha meg nem szünő örök harc, tragikus harc az örök emberi 
vakság és elfogultság ellen, a haladás és felvilágosultság, a 
megértés, a szeretet krisztusi országának eljövetele érdeké- 
ben. Tudja, hogy ez a harc sub specie aeternitatis végtelen 
s egyben, — mint minden emberi küzdés — célját soha el 
nem érő erőlködés, de mégsem reménytelen, de mégis föl- 
emelő, de mégis járni kell és járni fájdalmasan édes gyönyö- 
rüség, mert mint örök parancsot irta a szivbe, a csontba, a a 
vérbe az az örök hatalom, aki ott van minden titkok mélyén 3 


! 
! 


mint végső ok, cél és értelem, az Úr, az Isten. 
Enyedi György nagy szelleméhez csak ilyen epitaphiu-c 
mot hirdető emlékoszlop méltó. ; 


Pálffi Márton. 


4 


megát 2 


Gazdasági szakoktatás. 


A magyar közvélemény mind nagyobb eréllyel és jobban 
kialakuló egyhangusággal követeli, hogy a magyarság veze- 
tőinek, az egyházaknak revizió alá kell venniök eddigi kultu- 
rális politikájukat s az adott államjogi keretek között való 
élet szükségletei szerint kell irányitani az ifjuság nevelését. 
Kisebbségi sorsunkban ifjuságunk az állami és törvényha- 
tósági közélet állásairól jó részben kiszorult. A szabad kere- 
seti pályákon való elhelyezkedés is megnehezült. A magyar 
közéletnek hivatalokkal való ellátása nem tesz szükségessé 
annyi elméleti irányu iskolát, amennyivel a magyar feleke- 
zetek rendelkeznek. Már 6—8 éve kisért az iskolák leépítésé- 
nek kérdése. Ma már ezt a kérdést különösen aktuálissá tette 
az a fájdalmas körülmény is, hogy az egyházak teherbiró 
ereje kimerült. Eddig kölcsönökkel s a régi idők megtakari- 
tásainak felhasználásával ugyahogy tudták fedezni kiadásai- 
kat. Ez ma már nem megy. Mindegyik magyar egyház ko- 
molyan foglalkozik egykét középiskolája leépítésével, illető- 
leg átszervezésével. A r. kath. egyház marosvásárhelyi liceu- 
mát akarja ipariskolává átszervezni, a ref. egyház, miután 
egy-két liceuma, több polgári iskolája megszünt, Brassóban 
akarja kereskedelmi iskoláját középfokuvá kifejleszteni. 

A magyar párt ez idei szatmári közgyűlése egyhangulag 
hozta azt a határozatot, hogy a magyar kisgazdatársadalom 
boldogulása érdekében , szükségesnek tart legalább két gazda- 
sági szakiskola felállítását és felkéri az egyházak főhatósá- 
gait, hogy felesszámu főgimnáziumainak elkerülhetetlen át- 
szervezésével kapcsolatban tegyék megfontolás tárgyává 
megőgazdasági szakiskolák felállításának kérdését." 

Ez a megállapított szükség és határozottan kimondott ki- 
vánalom ezt a fájó kérdést olyan irányba tereli, hogy helyes 
megoldásával, a lelkek meggyőzésével új célokat tüzhetünk 

népünk elé, az anyagi boldogulás és függetlenség utját, amely 
a történelem tanítása szerint is a kulturális előhaladás és fej- 
lődés feltétele. Végső elemzésben egy uj népnevelő programm 
megállapitásáról van szó tehát, amely máról holnapra nem 
igér sikereket és eredményeket, de annál áldásthozóbb lehet, 
ha konzervativ gondolkodásu népünket megismerteti az új- 
szerü gazdálkodás modern elveivel s lelkébe plántálja azt a 
felfogást, hogy nem a hivatal, hanem a termelő münka által 
megalapitott anyagi függetlenség és boldogulás biztosítja a 
nemzeti eszméhez való hűséget és ragaszkodást és fajunk bol- 
dogulását. : 

Ezek meggondolása ösztönzött arra, hogy olvasóinkkal 
megismertessük a mezőgazdasági oktatásra vonatkozólag a 
mult évben hozott törvény legfőbb intézkedéseit, valamint az 
ilyen magániskolák szervezését és működését szabályozó vég- 
rehajtási utasítást. 

A törvény a mezőgazdasági oktatásnak két kategóriáját 
állapítja meg. Egyik a tulajdonképeni oktatás, másik a me- 
zőgazdasági ismeretek népszerüsítése. A tulajdonképeni ok- 
tatást adják: a) első és másodfoku gazdasági iskolák külön 
fiuk és lányok részére; b) első és másodfoku háztartási isko- 
lák. A gazdasági ismeretek népszerüsitése történik: a) tél 
gazdasági fiu és idéynszerinti leány háetartási iskolák által; 
b) gazdasági előmunkás iskolák (scoala de ucenici agricole); 
c) meghatározott idejü vagy vándortanfolyamok által; d) 
előadások, beszélgetések, bemutatások, gazdasági kirándulá- 
sok, kiállítások, muzeumok, időszaki közlemények, brosurák, 
mogt, rádió s minden e célra alkalmas eszköz által. 


Ilyen iskolákat létesíthetnek: az állam, mezőgazdasági 
kamarák, vármegyék, községek, erkölcsi személyek, egyesek. 
és egyesek egyesületei. Az iskolák felügyelete és vezetése a 
földmivelésügyi miniszter hatáskörébe tartozik. Minden isko- 
lánál egy vezető bizottság (un comitet de indrumare) műkö- 
dik.Minden iskolának saját szabályzata vam, melyet a mi- 
niszter approbál. , Olyan román állampolgároktól lakott vidé- 
ken, akik egy etnikai kisebbséghez tartoznak, az oktatást más 
nyelven is lehet adni, mint a román, azzal a feltétellel, hogy a 


román nyelv, történelem, földrajz és jogi ismeretek kötelezően . 

előadatnak az állami iskolákban román nyelven. Kisebbségi 
tanításnyelvü magániskolákban románul adják elő a román 
földrajzot, nyelvet és alkotmányt". 

A II. foku gazdasági iskolák célja: a) szakembereket ké- 
pezni a magán- és állami gazdaságok, állattenyésztés, kerté- 
szet; b) segédszemélyzetet az iskolák és népszerüsítés; c) mes- 
tereket a tanítóképzők és földmives felső elemi oktatás szá- 
mára. Felvétetnek a 16. évet betöltött, gimnáziumot végzett 
növendékek. Tartama az egyéves gyakorlattal együtt 4 év, 
amely azonban a földmivelési főtanács engedélyével 3 évre 
is redukálható. A végzettek bakkalaureatusi vizsgálatot tesz- 
nek, amelynek alapján beiratkozhatnak gazdasági főiskolába. 

Az I. foku gazdasági iskolák célja: a) jó gazdákat ké- 
pezni saját maguk és magánosok számára; b) végrehajtó sze- 
mélyzetet gazdasági ismeretek népszerüsiítése számára. Taná- 
rok száma az igazgatóval együtt 4—6, akik közül 1—2 álta- 
lános műveltséget ad elő. Felvétetnek 13. évet betöltött, négy 
elemi osztályt végzett tanulók. Tartama az egyéves gyakor- 
lattal együtt 3—4 év, de létesíthető kétéves is. Ebbe azonban 
csak 7 elemi osztályt végzettek vétetnek fel. 

A népszerüsítő oktatást végzik: a) scoale de ucemici agri- 
cole. Ezeket egy szaktanár vezeti, aki mellett egy pedagógus 
müködik. Szabad idejükben gazdasági propagandát végeznek. 
Tanulnak románul irni olvasni. Tartama 2—3 év. Felvétetnek 
4 elemi osztályt végzett növendékek. A végzettek munkaiga- 
zolványt kapnak (un brevet de lueru cealificat) s jogot szerez- 
nek egy évi katonai szolgálatra. 

b) 4 téli földmives iskolák és idényszerinti háztartási is- 
kolák. Céljuk: falusi földmivelő fiuknak és leányoknak meg- 
adni a szükséges gazdasági ismereteket, hogy jó gazdák és 
gazdasszonyok lehessenek. Ilyen iskolák létesíthetők ugyana- 
zon személyzettel és épületben alternative is. Tartamuk 1—2 
félév. Vezetőjük egy igazgató, inkább egy vándortanár, aki- 
nek a szükséges tanárok, mesterek és mesternők állanak Se. 
gítségére. Felvétetnek fiuk és leányok korra való tekintet nél- 
kül. 4 elemi osztályt végzett s e tanfolyamot abszolvált fiuk 
jogot nyernek az egy évi katonai szolgálatra. ; éti 

50) Vándortamítás. Gazdasági ismeretek terjesztését me- 

gyénként egy-egy vándortanár végzi. Felnőtt férfiak és asz- 
szonyok részére előadásokat, időszaki tanfolyamokat tart, 
bemutatásokat tart a házaknál, közleményeket, brosurákat 
ad ki, kirándulásokat, rádió és mozielőadásokat rendez stb. 

A kisebbségeknek a saját nyelvükön is. 

Ezek a törvény amaz intézkedései, melyek a nagyobbkörü 
nyilvánosságot is érdekelhetik. A miniszter a javaslat indoko- 
lásában következő jellemző vonásait emeli ki: Az 1864. és 
1883. évi törvényekkel szemben, melyek a gazdasági oktatás 
céljáról említést sem tesznek, ez szabatosan meghatározza 
annak célját. A másik: kiemeli a gazdasági iskolai oktatás és 


népszerüsítés közötti különbséget s utóbbinak rendkivüli fon- . 


tosságát. A megokolás hivatkozik azokra az értékes tapaszta- 
latokra, amelyeket ez ismereteknek a nép tömegében való el- 
terjesztése körül Csehszlovákiában, Németországban, Ausz- 
triában és Magyarországon szereztek. A szenátusban a javas- 
lat előadója Románia egyik legkiválóbb elméje, Radulescu- 
Motru egyetemi tanár, aki az eddigi gazdasági oktatás ered- 
ményéről lesujtó kritikát mond. Minden oktatás terméketlen, 
söt romboló, ha ellene mond a nemzet igazi érdekeinek. A gaz- 
dasági oktatás célja: az tfju nemzedéket a termelő munkára 
előkészítem. A gazdasági oktatás az a laboratórium, melyben 
az ifjuság termelő erőivel kisérleteznek. De az eddigi iskolák 
nem szolgálták következetesen ezt a célt. Csak bizonyítvány- 
gyárak voltak s mérlegük nagyon szomoru. Nem járultak 
hozzá az ország gazdasági termelésének emeléséhez. Jó rész- 
ben csak a nevük volt meg, de sem taneszközök, sem tanáraik 
nem voltak. A jelenlegi törvény érdeme, hogy nemcsak tisz- 
tán kitüzi a célt, hanem gondoskodik az eszközökről is. A. mo- 
dern kor szellemének a bélyegét hordja magán, — mondja az 
előadó — mert biztosítja az ember természetes jogát, a moz- 
gás szabadságát, midőn megengedi, hogy minden iskolának 


saját szabályzata legyen. Ez a szabadság hatalmas ösztönzés. 


lesz a gazdasági oktatás fellendítésére. És végül helyes és 
célszerü intézkedésnek mondja, hogy ez az oktatás a földmi- 
velési miniszter hatáskörébe megy át, mert eddig árván és 
gondozatlanul állott a közoktatási miniszter keze alatt. 


Ki kell terjeszkednem arra a polémiára, melyet Raduleseu 

Motru a Consiliul legislativ-val folytat előadásában. A Cons. 
legislativ ugyanis azt mondja a törvény 10. paragrafusáról, 
melyben a kisebbségekről van szó: a tanács abban a vélemény- 
ben van, hogy egy nemzeti állam nem szervezhet, vezethet és 
tarthat fenn olyan iskolákat, melyekben a nyelv, a nevelés és 
oktatás főeszköze, idegen. Még ha olyan értelemben módosíta- 
nák is a törvényt, hogy csak a magánosoktól létesített iskolák 
használhatnak idegen nyelvet, a tanács akkor is azt hiszi, hogy 
ez a rendelkezés az állam helyes szervezésének ellene van, 
minthogy a létesíteni szándékolt iskolák, ha magánosokéi is, 
allami jelleget kapnak azáltal, hogy az állam engedélyezi és 
ellenőrzi (3. paragrafus) és végzettjeik a törvény szerint él- 
vezik a kapott diploma összes jogait, melyek között van a rö- 
videbb idejü katonai szolgálat is." Ezért a 10. paragrafust tö- 
rölni javasolja. Iz a törlés szerencsére nem történt meg. Ra- 
dulescu-Motru hibásnak mondja ezt a felfogást, a törvény 
szellemével ellenkezőnek, mert ez oktatásnak nem az a célja, 
hogy diplomát adjon, hanem az, hogy a mezőgazdaság részére 
termelő embereket neveljen. 

A törvényt 1929-ben hozták. 1930 nyarán megjelent hozzá 
a végrehajtási utasítás is. És a Monitorul Oficial 1930 nov. 
5-i (250. sz.) számában megjelent a gazdasági magánokta- 
tásra vonatkozó szabályaat is. Iz az, ami minket közelebbről 
érdekel. 

Figyelmesen áttanulmányozva ezt a szabályzatot, megál- 
lapíthatjuk, hogy semmi egyéb, mint az 1925. évi magánokta- 
tási törvény intézkedéseinek a gazdasági oktatásra való alkal- 
mazása és oly részleteknek a szabályozása, melyek természe- 
tüknél fogva nem foglalhatnak helyet törvényben. 

Az általános rendelkezésekből megtudjuk, hogy a növen- 
dékek számának osztályonként legalább 10-nek kell lenni, de 
az I. foku iskoláknál az egész tanulóság száma lehet 20. A 
magániskola közvetlenül levelez a közhatóságokkal, de az elvi 
jelentőségü rendeleteket a fenntartóval is közlik. A rendelete- 
ket azonnal és kellő időben kell közölni az iskolákkai a fenn- 
tartóknak, különben büntetést vonnak az iskolára. A máúsod- 
foku iskolák csak az állami tantervet követhetik, a többieknek 
saját tantervük lehet. A szabályzat előírja részletesen a ma- 

gániskolák és személyzet engedélyezésének módozatait, a ké- 
rés benyujtásának határidejét (jan. 1.), melyeket ismerünk 
már a magánoktatási törvényből. A levelezés közhatóságokkal 
kizárólag román nyelven történik, a belső igazgatásban lehet 
használni az iskola nyelvét is. Magániskolák nyomtatványai- 
kon és bélyegzőiken nem használhatják az ország cimerét. Az 
összes kimutatások, anyakönyvek, katalógusok kötelezően ro- 
mán nyelven vezetendők és fakultative az iskola nyelvén. 
Nyilvánossági jog nélküli magániskolák nem adhatnak ki di- 
plomát, csak igazolványt, de ezt is románul s az iskola nyel- 
vén. Nem engedélyezett könyveket fegyelmi eljárás terhe alatt 
használni nem szabad. A tanulók nem alkothatnak iskolai, 
vagy iskolán kivüli egyesületeket, csak a minisztertől engedé- 
lyezett szabályzat alapján. 

Az előadás nyelvét a fenntartó határozza meg. Csak olyan 
tanulók vehetők fel, kiknek anyanyelve azonos az iskola taní- 
tási nyelvével. A. zsidó iskolák nyelve a román, vagy a héber. 

Ha saját tantervük van, ez nem foglalhat magában semmit, . 
ami a közrenddel, jóerkölcsökkel, az ország törvényeivel, i1n- 
tézményeivel és érdekeivel ellenkezik. ; 4 

A nyilvánossági jogu magániskolák, hogy engedélyt kap- j 
hassanak, a törvény összes előirásainak meg kell hogy felel- 
jenek. Tantervük legalább annyit kell hogy felöleljen, mint 
az államiaké. Beiratkozás, tanfolyamok hasonlóan. Az enge- 
délyért a megnyitás évének januárjáig kell folyamodni. Ha 
a miniszter 6 hónapig nem felel, megnyitható. Osztályozás, 
előléptetés, abszolválás, mint az államiaknál. Az abszolváló 
vizsgálat egy miniszteri kiküldött elnöklete mellett a vezető 
tanács és a mezőgazdasági kamara és a tanári kar jelenlété- 
ben történik, a bakkalaurceatusi a miniszteriumtól alkotott biz 
zottság előtt. 

A magánoktatás ellenőrzése kétféle: adminisztrativ és. 7 
pedagógiai. Amaz évenként legalább egyszer, de nyilvános: . 
sági Jogu iskoláknál az évvégi vizsgálat is kötelező. De év j 
folyamán ismételhető ahányszor a szükség kivánja. A: peda- 
gógiai év folyamán történik, vagy az évvégi vizsgálatok al- 
kalmával. 

Büntetések: , első megintés, második megintés, bezárás 
vagy nyilvánossági jog megvonása. A tanárok fegyelmezése 
a fenntartó hatóság jogkörébe tartozik. . Dr, Gál Kelemen. 

A cseh unitáriusok könyvei. Amikor a prágai régi várhegy- 
ről a Károlyhidon át beérkeztem a Károly-uccába, egy érdekes cég- 
tábla tünt a szemembe egy könyvesbolt felett. A cégtáblán ez az 
egyszerű rövid név áll: Unitaria. A prágai unitáriusok fiatal lelké- 
szének, br. Haspl M. A.-nak kalauzolása mellett alkalmam volt itt 
a cseh unitárizmust propagáló könyvekkel megismerkednem. A 
svobodneho bratrstvi, a szabad testvériség, mint egy társadalmi 
alakulat szerveződött meg 1922 áprilisában dr. Norbert Fabian Capek 
vezetése és irányitása mellett. 1930 juniusában az állam is elismeri 
Öketsöses cesköosslovensti ünitari" néven, sa csehsállam 
tizenharmadik recepta religióját alkotják. Minden anyagi támogatás 
nélkül, saját erejükre támaszkodva érték el azt, hogy ma már kb. 
15.000 hivővel rendelkeznek. Mindnyájunk érdeklődésére tarthat 
számot irodalmi munkásságuk, melyet egy pár adattal a követke- 
zőkben akarok megvilágitani. 

Az unitárius gondolatot cseh nyelven hirdető könyveket, a 
csehországi unitárizmus lelkes megteremtője és odaadó munkása, 
dr. Capek irta. Az első könyv 1921-ben jelent meg: Cestouk 
obrode — Az újjászületés útja. A munka cime megadja tartalmá- 
nak eszmemenetét épen úgy, mint a következő munkáé : Silna vule 
— Erős akarat 1924. Legtermékenyebb az 1925-ik esztendő. Ebben 
az évben a következő munkák látnak napvilágot : Nálada — Hangulat. 
Második kiadása ebben az évben hagyta el a nyomdát ; és a két 
kiadás eddig 8000 példányban fogyott el. Nová brázda — Új barázda. 
A cseh unitáriusok kátéja, amelyik öt esztendő alatt 5000 példány- 
ban fogyott el. A káté három részben — mult, jelen, jövő — tár- 
gyalja a vallásos élet égetően fontos kérdéseit. Angol forditása ké- 
szen van s" rövid időn belül meg fog jelenni. KRyiímus tvurciho 
zivota? FIZSA teremtő élet ritmusa. A Hangulat című munka folyta- 
tása. Pisne svobodneho bratrstvi — A szabad testvériség dalai. A 
cseh unitáriusok énekeskönyve, melynek szövegeit és a dallamokat 

legnagyobb részt mind dr. Capek irta és szerkesztette. 1926-ban 
az énekek külön, több új énekkel kibővítve ismét megjelentek. 
Manzelstvi — A házasság. 1927. A könyv a mai modern vallásos 
ember házaséletének irányelveit jelöli meg. Modern religious education 
— A modern vallásos nevelés. Angol nyelven megjelent dolgozat, 
melyet a szerző 1927-ben a Christians and other Religious Liberals 
nemzetközi kongresszusán olvasottt fel. Dr. Capek beszédei és elő- 
adásai most sorozatosan meg fognak jelenni A győzedelmes élet 
könyvtára címen meginditott új sorozatban. Cesty a Cile — Utak 
és célok címen 1924-ben folyóiratot inditottak meg, amelyik most 
VIII-ik évfolyamában havonta 20 oldalas terjedelemben jelenik meg, 
szép kiállításban, képekkel illusztrálva, párezres példányszámban. 


Az alig nyolc esztendős multra visszatekintő cseh unitárizmus . . 


nagy irodalmi munkásságot fejtett ki s reméljük, hogy ez a jövő- 
ben csak növekedni fog, mert dr. Capek mellett most már három 
fiatal lelkész, két férfi: Haspl és Ziska és egy nő: Hasplova-Capékova 
dolgozik az unitárizmus eszméinek terjesztésén. 

Prága. Ferencz József. 


Az Unitárius Írodalmi Társaság meg akarja valósitani 
az unitárius könyvkiadást. Az Unitárius Irodalmi Társaság no- 
vember 8-án elhatározásaiban igen jelentős választmányi ülést tar- 
tott dr. Ferenczy Géza főgondnok elnöklete alatt. Már az elnöklő 
főgondnok is egész unitárius szellemi életünket mélyen érintő ideá- 
kat ébresztett fel a jelenlevőkben megnyitó beszédével, majd a be- 
érkezett pályamunkákról szóló rövid jelentést s az 1930. évi mun- 
kásságról szóló ismertetést terjesztette elő S. Nagy László főtitkár. 
A további határozatok alapját egy, az 1931. év folyamán Kolozs- 
várt tartandó felolvasó ülés-sorozat és új pályázatok kiirásának 
megbeszélése képezték. Ezután került sor a társaság minden tagja 
által hőn óhajtott régi vágynak egy lépéssel való továbbvitelére : 
az unitárius könyvkiadás lehetőségének közelebbi mérlegelésére. A 
választmány elvileg elfogadta S. Nagy László főtitkár tervezetét, 
amely szerint a társaság előfizetést fog hirdetni egy sorozatra, amely 
megfelelő számu előfizető jelentkezése után kötetenként fog meg- 
jelenni. A felhívást a társaság elnöksége, ha a körülmények is 
kedvezni fognak, nemsokára ki fogja bocsátani s reméljük, hogy 
megfelelő visszhangot fog kelteni az egész unitárius társadalomban. 
Iróínkat pedig már most felkérjük, hogy a sorozatba beilleszthető 
s valóban komoly értékű műveiket nyujtsák be főtitkárunkhoz, egy- 
ben ugyancsak felhivjuk a figyelmüket arra is, hogy az , Unitárius 
Könyvtár" ujbóli megindítására való tekintettel szintén küldjék be 
kézirataikat S. Nagy László szerkesztő-főtitkár cimére. 

Olvasóinknak a közelgő ünnepek alkalmából lelki békes- 
séget kivánunk. Emelkedjünk fölül a keresztényi hit szárnyaival e 
földi élet bántalmazásain, keserüségein és nélkülözésein, hogy ünnep- 
lésünk méltó legyen a szeretet nagy Mesteréhez. Az új esztendő 
pedig hozza meg számunkra jogos reményeink teljesülését, egyéni 
és egyházi életünk szebb jövőjét. 

Az U. I. T. közgyűlése. Mivel egyházi főhatóságunk a 
november 23-ra kitűzött Főtanácsi gyülést december 14-re halasz- 
totta: az U. I. T. közgyülésének határnapja is a szerint módosul, 
És igy a mult számunkban jelzett nov. 22. helyett dec. 13-án d. u. 
!123 órai kezdettel fog megtartatni Kolozsvárt az unitárius főgim- 
názium V. oszt. tantermében a már közölt tárgysorozattal. 

Az idei Főtanács. Kisebbségi sorsunk legszomorubb fejeze- 
téhez érkeztünk. Ez a körülmény örökre emlékezetessé teszi az 
idei Főtanácsi gyülésünket, amely dec. 14-én kezdődik. A szétkül- 
dött meghivó szerint ennek lesz a hivatása dönteni főgimnáziumaink 
átszervezésének a kérdésében. Ennél súlyosabb feladat előtt alig 
állott valaha az erdélyi unitáriusság egyeteme. Két szivünkhöz forrott 
főgimnáziumunk egyikének III. oszt. gimnáziummá való vissza- 
fejlesztése, illetve gazdasági szakiskolává való átszervezése kérdé- 
sében kell állást foglalnia. Nem mi vetetlük fel ezt a kérdést, ha- 
nem a nehéz idők és a súlyos körülmények dobták felszinre. Sőt 
a történelmi multunkhoz való szigoru ragaszkodás, és mind a két fő- 
gimnáziumunk nagy szeretete mindig rövidesen útját vágta azoknak 
a kisérleteknek, amelyek ezt az életbevágó nagy kérdést már évek 
óta felszinre hozni akarták. Ezért egyházunk erején felüli terheket 
és áldozatokat vállalt. Azonban elérkezett a tizenkettedik óra. További 
terheket nem bir ela tagjaiban és egyetemében anyagilag kimerült 
egyház. Felsőbbrendü érdekek parancsolják, hogy a kérdést tovább 
ne halogassuk. Választanunk kell. De éppen a kérdés komolysága 
s egész egyházunkra, sőt az erdélyi magyarságra is kinató nagy 

jelentősége remélnünk engedi, hogy azt a mi Főtanácsunk a törté- 
nelmi idő magasztosságához méltó komolysággal, megértéssel és 
türelemmel fogja kezelni; hogy nem egyéni impressziók, helyi KI 
magán érdekek sugallta elhatározás, hanem a közjava előmoz- 
ditásának a tántorithatatlan vágya fog e kérdésben győzedelmes- 
kedni. Hisszük, hogy Főtanácsunk kipróbált bölcsessége megtalálja 
azt a kielégítő megoldást, amely mellett egyházunkban a felkorbá- 
csolt hullámok meg fognak nyugodni. De bárhogyan is legyen az 
egyetemes egyházat képviselő Főtanácsunk döntése, abban megnyu- 
godni s azt engedelmességgel fogadni minden igaz unitáriusnak 
föltétlen kötelessége. Adja a jó Isten, hogy a vihar után tisztuljon 
ki a láthatár s az élet és termékenység induljon meg egyházunk 
barázdáiban. : 

Úr városnak kiásása. Ázsiában az angolok és németek ása- 
tásai következtében mind több világosság derül azokra az Ősi bibliai 
történetekre, melyek eddig a mondák és legendák ködében vesztek 
el. Igy derült újabb világosság Abrahám ősi lakóhelyére : Ur váro- 
sára, melyet Kr. e. 2300-ban Ur-Engur király alapitott, Sin, a hold 
istennője felhívására. Kiderült, hogy ez a város Délbabilonia kultúr- 
központja volt. Épületei tervszerűen, égetett téglából készültek. 
Jelentős anyagi és szellemi értékek kerültek felszinre a közelében 
talált királysirok kiásása folytán. Anyagi értékét a Tutenchamen 
sirjában talált kincsekhez hasonlitják. A hadifelszerelések mellett 
alabástrom korsókat, poharakat, arany és ezüst kelyheket találtak 
e sirokban. A Subad királynő sirkamrájában a gazdag kincsek és 
áldozati tárgyak mellett ötvenkilenc szolga, táncosnő és más udvari 
ember maradványára akadtak, akik önként áldozták fel magukat 
urnőjükért. Mellettük feküsznek fegyvereik és ékszereik s azon kivül 


mindenik mellett egy pohár, amelyből valószinüleg a mérget vették . 


be. Maga a királynő drágakövekkel, gyönggyel és arannyal himzett 
köpennyel van letakarva. A fejét ékesitő aranykorona az ötvös- 
művészetnek valóságos remekmüve. Az itt megtalált emberáldozat- 
nak a maradványa megtalálható Ábrahámnál is, aki a biblia szerint, 
egyetlen fiát akarta Istenének áldozni. Különben ez az ásatásokkal 
kapcsolatban olyan fejlett kultúra nyomaira akadtak, aminőről abban 
a korban még álmodni sem mertek, 

Gyászhir. Dr. Balázs Ferenc nyug. m. kir. postaigazgató, 
hosszas szenvedés után, 59 éves korában, nov. 17-én Miskolcon 
elhunyt. A székely szivósságnak és törhetetlen akaraterönek meg- 
testesülése volt, amelyek nemes egyszerüséggel és sokoldalu képes- 
séggel párosultak benne. Hivatása mellett kiváló előszeretettel fog- 


lalkozott a méhészettel, melynek igazi apostola volt. Balázs Ferenc " 


mészkői lelkészjédes atyját gyászolja az elhunytban. 


A szerkesztésért felelős: VÁRI ALBERT. 

